Bila iPhone Isteri Saya Dicuri, Ini 9 Langkah Keselamatan Yang Kami Lakukan

Pada pertengahan bulan Oktober lalu, iPhone isteri tercinta saya, Etty Garib telah dicuri di sebuah pasar raya terkemuka di Kuala Lumpur. Bagaimana ianya dicuri adalah satu lagi cerita lain yang boleh saya tulis.

Apa yang penting apabila kami sedar iPhone isteri telah dicuri, kami cepat-cepat lock menggunakan apps Find my iPhone.

Fast forward 2 minggu kemudian, kami dapat notification iPhone kami telah dihidupkan dan ianya berada di Vietnam.

Kami yang pada ketika itu memang dah tak berharap sangat nak dapatkan phone tu balik, tiba-tiba terasa terkejut apabila kami dapat sms, juga pada hari yang sama daripada “pihak Apple” untuk login Apple id dan password kami.

Alasan yang diberikan adalah untuk tahu lebih lanjut lokasi di mana iPhone kami berada.

Lepas buat carian dan semakan tentang beberapa phishing site, saya terus dapat agak ini salah satu daripada cubaan mereka untuk ‘unlock’ iPhone kami.

Untuk yang tak tahu – phishing adalah cara hacker (penggodam) untuk mendapatkan data-data sensitif dari orang lain seperti kata laluan, password, credit card info untuk kegunaan yang tidak baik.

Kalau anda biasa pakai Maybank2u atau CIMBclicks, cara yang sama juga akan digunakan oleh para penggodam untuk mengelirukan orang.

Di sini pengajaran yang boleh saya dan isteri dapat adalah:

1. Lock phone anda menggunakan apps rasmi Find my iPhone secepat mungkin bila menyedari iPhone anda telah dicuri.

2. Kalau tak ada iPhone lain, pergi ke pc personal anda yang berdekatan dan taip url berikut – www.icloud.com dan lock juga menggunakan tab find my iPhone.

3. Masukkan nombor orang lain (pasangan atau keluarga) untuk bahagian contact lock iPhone anda. Ini juga penting supaya lebih mudah anda mengenali sms phishing. Dengan ini semua mesej mereka akan dihantar ke nombor yang telah dimasukkan di bahagian contact lock iPhone tersebut, bukan ke nombor iPhone yang telah dicuri!

4. Jangan sesekali masukkan kata laluan apple id dan password ke dalam website yang anda dapat dari link. Walaupun anda nampak sms atau pesanan yang anda nampak tu memang authentic dari Apple. Ini sangat penting!

Salah satu contoh phishing site. Please note url yang bukan dari icloud.com. Juga Abang Tajam ingatkan sekali lagi. Jangan klik dari link kalau perlu login ke icloud.com. Taip sendiri di dalam browser!

5. Walaupun anda dah lock, kemungkinan iPhone anda boleh dihidupkan tanpa dikesan juga adalah besar.

6. GPS hack bukan hanya boleh digunakan untuk perisian Pokemon Go, tapi juga boleh mengelirukan applikasi Find my iPhone.

7. Sms yang telah dihantar untuk umpan anda ke phishing site mereka datangnya dari nombor 63001, nombor yang sama digunakan oleh kebanyakan syarikat-syarikat besar untuk hantar sms utama mereka. Saya pernah dapat verification code untuk Google, Facebook, Zalora dan bermacam lagi dari nombor ini.

8. Mereka akan akhirnya akan hantar email / iMessage / email dari [email protected] yang mengatakan mereka adalah dari pusat khidmat pelanggan Apple dan kita dikehendaki menyerahkan kata laluan dan password.

9. Sekali je anda masukkan kata laluan dan password yang betul ke dalam phishing site tu, bukan hanya iPhone anda akan diunlock, Apple id anda juga akan digunakan untuk kegunaan lain seperti pembelian secara maya dan sebagainya.

Lihat dari gambar gambar yang saya sertakan di bawah. At least 5 phishing site digunakan oleh mereka untuk mengelirukan saya dan isteri.

Sms-sms awal yang dihantar dalam bahasa Melayu. Perasan Apple id saya tanpa id? Itu sebab mereka tak tahu Apple id saya dan mereka perlukannya.

SMS berikutnya dalam bahasa inggeris. URL juga berubah.

Kembali semula ke bahasa melayu. URL kembali berubah.

Kemudian dapat iMessage dari [email protected]. Url juga berubah.

Nombor dari 63001 yang juga digunakan pakai oleh Zalora, TMEF SME Tech, Google dan banyak lagi company. Jangan terpengaruh!

Juga screen shot perbualan antara saya and the so-called Jack from Apple.

You talk sounds very uncomfortable? Adakah itu Bahasa Inggeris yang dipakai oleh seorang customer service? Huuuu.

Saya juga percaya strategi mereka akan berubah-ubah mengikut perkembangan semasa. Jadi kalian, berhati-hatilah.

Yang benar
Taufiq Zakir (Aka Abang Tajam)

Nota: Abang Tajam merupakan pengguna tegar Samsung clampshell phone sejak tahun 2001 masa orang sibuk-sibuk pakai Nokia. Sekarang abang tajam adalah seorang pengguna Apple sejati.

Baca lagi: Apa Yang Lelaki Ini Balas Kepada Scammer SMS Adalah Troll Terbaik Kami Pernah Lihat. Memang Annoying


Bila Kartun Kegemaran Ramai Ini Cuba Kecek Kelate, Hasilnya Buat Anda Terhibur

Kartun Doraemon memang dekat dengan rakyat Malaysia. Kartun ini bukan saja terkenal dalam kalangan kanak-kanak tapi turut dikenali oleh golongan remaja dan dewasa.

Doraemon merupakan antara siri kartun yang boleh dianggap evergreen. Malah ada yang membesar dengan siri kartun ini.

Berikut kami ingin kongsikan komik Doraemon yang telah dialih bahasa ke Bahasa Kelantan.

Glosari:
Caro = Percaya
Ghima = Harimau
Hudoh banga = Hodoh sangat
Jatey = Jantan
Kupik = Kedekut
Oyat = Beritahu
Royat = Beritahu
Segho = Rasa/Fikir
Sipey = Simpan
Tikuh = Tikus
Tubik gi derat = Keluar berjalan-jalan
Wak lolok = Tipu

Kongsikan dengan rakan anda. Boleh gelak sama-sama. :D


17 Aplikasi Anda Perlu Buang Sekiranya Berada Dalam Peranti iOS Anda

Seringkali kita membaca peranti daripada Android kerap terkena dengan serangan trojan dan sebagainya manakala peranti dengan penggunaan sistem operasi iOS pula disifatkan sebagai lebih selamat dan mempunyai sekuriti yang ketat.

Walau bagaimanapun, perkara ini tidak bermakna sistem operasi daripada iOS kalis daripada sebarang aplikasi yang boleh menjejaskan peranti. Mumuat turun aplikasi tanpa usul periksa secara tidak langsung bakal meningkatkan risiko peranti iOS anda terpalit dengan serangan trojan dan clickware.

Pada kali ini, kami ingin kongsikan kepada 17 aplikasi yang ditawarkan di Apple App Store yang sebenarnya adalah aplikasi clickware yang perlu anda buang sekiranya berada di dalam peranti iOS anda. Berikut merupakan 17 aplikasi clickware yang disenaraikan oleh syarikat Wander.

1. Around Me Place Finder
2. BMI Calculator – BMR Calc
3. CrickOne – Live Cricket Scores
4. Daily Fitness – Yoga Poses
5. Dual Accounts
6. Easy Contacts Backup Manager
7. EMI Calculator & Loan Planner
8. File Manager – Documents
9. FM Radio – Internet Radio
10. Islamic World – Qibla
11. My Train Info – IRCTC & PNR
12. Ramadan Times 2019
13. Restaurant Finder – Find Food
14. RTO Vehicle Information
15. Smart GPS Speedometer
16. Smart Video Compressor
17. Video Editor – Mute Video

Serangan yang dibuat oleh clickware ini adalah data selular pengguna akan digunakan dalam menawarkan iklan di dalam aplikasi tanpa disedari pengguna. Selain itu, ia juga mampu untuk menawarkan kadar pengiklanan yang tinggi sehingga tidak mampu dibayar oleh para pesaing.

Difahamkan setakat ini pihak App Store telah membuang kesemua aplikasi yang disebutkan. Sekiranya anda pernah memuat turun senarai aplikasi ini sebelum ini anda dinasihatkan untuk membuangnya dengan segera bagi mengelakkan daripada sebarang masalah yang tidak diingini.

Kami kongsikan juga kepada 15 aplikasi yang perlu dibuang sekiranya berada dalam peranti Android anda. Selain itu, ketahui lebih lanjut mengenai kelebihan aplikasi WeChat yang mungkin ramai tidak tahu.

Padam 15 Aplikasi Ini Sekiranya Ada Dalam Peranti Android Anda

Sering Dianggap Aplikasi Murahan, Ini 10 Fungsi Hebat WeChat Yang Ramai Tidak Tahu


Kenapa Saya Sibuk Jaga Tepi Kain Bila Kawan Mahu Sertai Skim Cepat Kaya

Saya kerap ditanya begini dulu, “Kenapa kau sibuk jaga tepi kain orang? Biarlah mereka mahu join skim cepat kaya ke apa. Duit derang bukan duit kau.”

Tahun lepas saya berhenti dan slow-kan kejap daripada update pasal skim cepat kaya.

Kemudian ada satu kes yang menguatkan saya untuk bongkar semula kes-kes skim cepat kaya. Kes daripada kawan baik sendiri.

Kau mungkin belum pernah terpaksa mendengar rintihan berjam-jam daripada kawan baik yang sudah hangus lebih RM100k dalam skim cepat kaya.

Asalnya ada kerja yang bagus, tiba-tiba ambil keputusan berhenti kerja kerana baru dua bulan dapat ‘hibah’. Isteri pula akan bersalin lagi 2 bulan. Dan duit RM100k itu adalah duit personal loan.

Hendak beli pampers anak pun terpaksa tebal muka minta duit daripada orang lain. Daripada kerja dengan gaji bagus, terpaksa menjaja barang tepi jalan.

Sampai yang terpaksa tutup bisnes pun ada.

Contohnya setiap bulan dapat untung 10%! Andai kata ada pulangan yang baik sebegini, syarikat-syarikat besar sudah berkoyan-koyan mahu invest.

Cuba kau minta kawan yang ajak itu tolong bayarkan yuran, “Alaa… Kau kan dah kaya sekarang, aku pinjam dulu duit kau lepas 6 bulan dapat pulangan power tu aku pulangkan semula.”

2. Dapat komisyen dengan hanya cari orang sahaja.

Nampak sangat kalau tak headhunting (cari orang), kau susah nak kaya.

Tak dinafikan ada MLM yang juga beri komisyen bila agen cari orang baru daftar. Dan memang kebanyakannya akan berubah menjadi money game. Akibatnya MLM itu sendiri tidak dapat bertahan lama.

3. Guna slogan ‘Tolong Melayu’ dan ‘Jihad orang Islam’.

Tak dinafikan slogan ini baik. Tetapi bila orang yang mengajak itu mengulangnya lebih 3 kali, itu sudah berbau ikan yang amat kuat.

4. Cara mereka uruskan duit itu kabur.

Mereka mungkin guna pakai konsep jual beli emas, Forex trading, Futures dan lain-lain, tetapi jika kau tanya detail mereka tak akan reti jawab.

“Siapa pakar yang uruskan forex trading tu? Boleh tengok bukti performance dia yang lepas?”

“Kopi tu dijual di mana? Apsal saya tak nampak pun kat Tesco atau Speedmart?”

5. Akhirnya mereka terpaksa tunjuk ‘bukti’ kereta mewah dan gambar duit.

Ini paling senang nak tipu orang. Kita sentiasa ditipu oleh simbol-simbol kemewahan.

Kalau saya suruh pergi buka website BNM dan SC, sudah tentu ramai yang malas nak pergi cari maklumat di sana. Ada satu cara nak elak, TEGUHKAN HATI untuk menolak bila nampak ada 5 ciri atas tadi.

Dan kawan aku yang cerita di atas itu pun beritahu, “Aku selalu baca post kau pasal skim cepat kaya, tapi haritu aku nak merasa letak duit sikit.”

Saya pun tanya, “Habis tu bila pula yang sampai ratus ribu tu?”

“Lepas aku dapat pulangan selama dua bulan, aku buat personal loan dan tambah modal pelaburan lagi.”

Orang yang selalu follow pasal skim cepat kaya pun boleh tersangkut.

Jadi, nak elak skim cepat kaya ini sebenarnya hanya perlukan keteguhan hati.

Satu nasihat bekas bos saya, “Dalam apa-apa deal, if it sounds too good to be true, kau lupakan terus.”


Peringatan Menginsafkan ‘Bila Kita Mati Tiada Lagi Yang Menziarahi’

Nota Editor: Penulisan berikut asalnya telah dikongsikan di Facebook Page Klip Soal Jawab Ustaz Azhar Idrus. Kami kongsikan semula di sini agar ia turut membawa manfaat untuk anda. Salam Jumaat.

Bila kita mati, tiada lagi orang ziarahi.

Bahkan, selepas beberapa ketika anak dan isteri akan kembali ceria seperti biasa.

Inilah di antara tulisan terbaik Syekh Ali Thanthawi Mesir Rahimahullah:

Pada saat engkau mati, janganlah kau bersedih. Jangan pedulikan jasadmu yang sudah mulai layu, kerana kaum muslimin akan menguruskan jasadmu. Mereka akan melucutkan pakaianmu, memandikanmu dan mengkafanmu lalu membawamu ke tempatmu yang baru, KUBURAN.

Akan ramai orang yang menghantarkan jenazahmu bahkan mereka akan meninggalkan pekerjaannya untuk ikut menguburkanmu. Dan mungkin banyak yang sudah tidak lagi memikirkan nasihatmu pada suatu hari.

Barang barangmu akan dikemas, kitab , kasut dan pakaianmu. Jika keluargamu setuju barang2 itu akan disedekahkan agar bermanfaat untukmu.

Yakinlah; dunia dan alam semesta tidak akan bersedih dgn kepergianmu. Ekonomi akan tetap berlangsung! Posisi pekerjaanmu akan diisi orang lain. Hartamu menjadi harta halal bagi ahli warismu. Sedangkan kamu yg akan dihisab dan DIPERHITUNGKAN untuk yang kecil dan yang besar dari hartamu!

Kesedihan atas mu ada 3;
Orang yg mengenalmu sekilas akan mengatakan, kasihan.

Kawan-kawanmu akan bersedih beberapa jam atau beberapa hari lalu mereka kembali seperti sediakala dan tertawa tawa!

Di rumah ada kesedihan yang mendalam! Keluargamu akan bersedih seminggu dua minggu, sebulan dua bulan, dan mungkin hingga setahun? Selanjutnya mereka meletakkanmu dalam arkib kenangan.

Demikianlah “kisahmu telah berakhir di tengah-tengah manusia”. Dan kisahmu yang sesungguhnya baru dimulai, AKHIRAT! Telah musnah kemuliaan, harta, kesihatan, dan anak. Telah engkau tinggalkan rumah, istana dan isteri tercinta. Kini hidup yg sesungguhnya telah dimulai.

Apa persiapanmu untuk kuburmu dan Akhiratmu? Hakikat ini memerlukan renungan.

Usahakan dengan sungguh-sungguh. Menjalankan kewajiban kewajiban, hal-hal yg disunnahkan, sedekah rahsia, merahsiakan amal soleh, solat malam, Semoga engkau selamat.

Andai engkau mengingatkan manusia dengan tulisan ini in sha Allah pengaruhnya akan engkau temui dalam timbangan kebaikanmu pada hari Kiamat. “Berilah peringatan, kerana peringatan itu bermanfaat bagi orang orang mukmin”.

AllahuRabbi. Kubur itu semakin dekat untuk didiami!

BACA: “Jangan Jadikan Diri Anda Ejen Fitnah Agama!”

BACA juga: Orang Tabligh Tidak Bela Anak Dan Isteri? Ini Jawapan Seorang Tabligh

LIKE dan FOLLOW Vocket di Facebook serta Instagram


Ini Yang Terjadi Bila Saya Kurangkan Membebel Kepada Anak Lelaki

Kurangkan bebel kepada anak lebih-lebih anak lelaki.

Kawan,
Anak lelaki memang begini. Jika ada anak lelaki, mulut memang perlu kita kunci. Kita membebel panjang pun mereka buat tidak tahu. Berubah pun belum tentu.

Kawan,
Tadi Dani marah. Tidak ingat mengapa. Dhuha dan Dani di meja makan. Dani campak pinggan dan mainan, kawan. Bayangkan hati saya kawan. Kalau ikut amarah, sudah lama bergema dan bergaung rumah.

Tapi kawan,
Saya pilih jadi positif. Saya ulang ayat ini, “Abang, campak-campak bukan akhlak baik. Soleh boy tak campak barang”. Lantas, saya minta Dhuha kutip barang semula dan letak atas meja.

Tahu kawan?
Dani campak semula pinggan tadi. Alhamdulillah kawan, sabar masih meninggi. Saya diam dan teruskan beri Daud susu. Saya buat tidak tahu pada sikapnya. Dalam fikiran, kejap lagi mahu nasihatkannya semula.

Tiba-tiba,
Dani bangun kutip semula pinggan dan letak di atas meja. Saya mengangkat kepala dan melihat perbuatannya. Bagai dejavu, Dani melihat saya juga. Saya tunjukkan jari tanda “bagus” tanpa suara. Dani senyum, kawan. Kemudian semua barang yang dicampaknya dikutip. Saya menunjukkan tanda “bagus” berkali-kali.

Akhir sekali, saya memuji dengan ayat ini, “Bagus abang soleh boy, kutip barang, ummi suka”. Dan sekali lagi, saya tidak perlu membebel perbuatan buruknya tadi.

Kawan,
Betul bukan mudah mahu jadi positif. Tidak ramai yang mampu. Apabila mampu, tidak ramai yang boleh istiqamah. Apabila istiqamah tidak ramai pula yang sabar mahu melihat perubahan anak.

Kawan,
Nasihat ini untuk saya dan suami.

“Keep faith and akhlak in your daily life, you will have positive mind, body and soul”.


Bila Lelaki India Lebih Memahami Tujuan Mempertahankan Bahasa Melayu

Di India, bahasa kebangsaan mereka adalah Hindi.

Tamil Nadu adalah satu negeri di dalam negara India dan penduduk majoriti di sini adalah berbangsa Tamil. Bahasa ibunda dan bahasa yang disanjung mereka adalah bahasa Tamil.

Namun, Hindi tidak diperlekehkan dan adalah satu mata pelajaran wajib di peringkat sekolah.

Bahasa Melayu (BM) merupakan bahasa kebangsan negara kita iaitu Malaysia.

Namun, golongan yang naik berang apabila dasar sekolah 1 aliran ingin dilaksanakan, mengadu apabila bahasa Malaysia diberi keutamaan.

Menurut golongan ini, BM dah ‘outdated’ dan usaha belajar BM adalah satu usaha yang membazirkan masa dan sia-sia.

Look. Tiada siapa yang ‘stop’ you daripada mahir dalam Bahasa Inggeris atau Mandarin.

Yang buat orang bengang pada golongan ini adalah cara mereka memperlekehkan Bahasa Melayu.

Golongan ini harus faham bahasa kebangsaan bukan dipelajari untuk masuk Harvard. Bahasa kebangsaan mencerminkan identiti kita sebagai rakyat bumi ini. Fungsi bahasa kebangsaan adalah mirip fungsi bendera, jata dan Perlembagaan negara ni. Simbol dan identiti negara Malaysia.

Ingat semua di Tamil Nadu belajar Hindi sebab nak jadi Shah Rukh Khan ke?

Di sini pula, suruh belajar BM, kata tak mau. Suruh balik negara asal, mereka tuduh kita Hitler. Nak duduk Malaysia, nikmati kemakmuran ehsan hasil bumi tapi kau segan dan malu untuk sekadar memahami bahasa kebangsaan bumi? Very nice lah your logic.

Sepatutnya kalau buku-buku ilmiah dalam BM agak terhad dan membantut pencarian ilmu, kita yang sepatutnya terjemahkan buku ilmiah daripada bahasa asing kepada bahasa kebangsaan. Bukan guna perkara ini sebagai alasan untuk ‘gugurkan’ sesuatu identiti yang sudah sebati dengan Malaysia.

Status Bahasa Melayu dalam Perlembagaan, Parlimen dan semua institusi serta urusan rasmi yang lain tidak harus diubah.

Tiada kompromi. Sepatutnya, soal sebegini tak harus timbul pun!


“Bila Nak Ada Anak”? Tahukah Betapa Sayunya Kami Bila Ditanya Begini

Memang la boleh berbelanja lebih, tak ada anak lagi kan.
Memang la rumah kemas je, tak ada anak yg nak sepahkan.
Memang la boleh cuti raya lama, tak ada anak sekolah kan.
Memang la boleh pergi bercuti selalu, tak payah susah-susah nak bawak anak kan.
Memang la boleh gambar berdua sweet-sweet, tak ada anak yang kacau kan.
Memang la boleh pergi umrah awal, tak perlu fikir nak tinggalkan anak lama-lama mana kan.

Sekarang ni Zana nak tanya,
Salah ke kami suami isteri dapat rasa semua nikmat rezeki tu di saat perkahwinan kami diuji dengan ketiadaan anak? Atau awak rasa ada anak tu membataskan kehidupan awak?

Jangan ingat yang tak ada anak ni semuanya boleh belanja mewah. Kita tak tau belanja dan simpanan dia macam mana. Kita tak tau apa perancangan hidup mereka.

Kita tak tau apa-apa sebab kita orang luar. Kita tak tau apa perasaan mereka setiap kali soalan “bila nak ada anak?” tu ditanya.

Kebanyakan pasangan yang masih menanti rezeki anak ni, sangatlah bahagia. Diberi rezeki untuk lebih mengenal hati pasangan.

Sebab tu secara automatik kita akan nampak pasangan ni lebih mesra sebab memang rutin seharian mereka semuanya dilakukan berdua.

Sedih? Tipu kalau tak ada rasa sedih tu, tapi jarang sekali dan selalunya perasaan sedih tu sekejap sangat.

Selebihnya, mereka lebih suka memilih untuk teruskan kehidupan normal seperti biasa, berusaha, berdoa dan percaya dengan ketentuan rezeki daripada Allah.

Percaya tak hampir semua yang belum ada anak ni, bila diasak dengan soalan “bila nak ada anak” ni akan rasa lagi teruk sedihnya daripada rasa sedih menerima hakikat masih belum ada anak.

Sebab soalan-soalan tu la kebanyakan mereka jadi sayu hati, rajuk hati, menjauh diri dan rasa rendah diri.

Lagi sedih bila soalan tu ditanya di hadapan orang ramai. Diusik seolah-olah suami isteri ni berdosa berkahwin tanpa anak. Diketawakan seolah-olah pasangan ni serba kekurangan.

Maaf ye. Zana bukan minta simpati, cuma minta kita semua sama-sama belajar menghormati.

Hormati perasaan orang sekeliling kita. Letakkan diri kita di tempat orang lain sebelum berkata sesuatu.

Bila kita cuba jaga hati dan air muka orang lain, insyaAllah Allah akan jaga hati, diri dan maruah kita.

Yang dah kahwin, bersyukur ada pasangan hidup. Bayangkan kalau kita masih belum ada pasangan hidup.. Bayangkan kalau kita tiba2 kehilangan pasangan hidup..

Yang belum kahwin, bersyukur dan bersabar. Mungkin Allah nak bagi kita peluang lebih berbakti lama kepada ibu dan ayah.

Yang dah ada anak, bersyukur ada anak. Anak adalah saham akhirat kita. Betapa bertuahnya mempunyai anak yang mampu mendoakan kita setiap hari. Bayangkan hidup kita kalau masih belum dikurniakan anak.

Yang belum ada anak, bersyukur Allah bagi nikmat rezeki bersabar. Bayangkan jika kita ada anak, adakah hati kita boleh sesabar itu?

Allah bagi peluang kita untuk lebih meluangkan masa bersama insan yang sudi terima baik buruk diri kita. Allah bagi kita masa lebih untuk lebih dekat kepada-Nya.

Yakinlah Allah bagi apa yang kita perlu dan bukan apa yang kita mahu. Kita merancang, tapi Allah sebaik-baik perancang. Allah Maha Mengetahui sedangkan kita tidak.

Kita sebagai hamba-Nya memang selayaknya diuji. Setiap di antara kita berbeza ujiannya. Tapi percayalah yang Allah menguji sesuai dengan kemampuan diri kita.

Belajar menerima Qada dan Qadar Allah. InsyaAllah semuanya akan jadi lebih indah.

Zana & Adiey,
Trying To Conceive (TTC) for 6 years.


Jawapan Penuh Saya Bila Kawan Baik Tanya, ‘Bila Nak Kahwin Bro?’

“Bila nak kahwin bro?” seorang sahabat tanya pada saya.

“Bila sampai masa yang tepatlah bro,” jawab saya perlahan sambil tergelak.

“Benda kalau tak diusaha, takkan dapat,” balas sahabat saya ringkas.

“Bukan tak usaha, dah usaha. Cuma aku rasa tuhan tu dulu dah pernah bagi aku bercinta lama sangat. Dengan macam-macam orang. So, dia ambil masa sikit untuk bagi yang betul -betul.”

“Jawapan tak padat,” balas sahabat saya sambil menghela nafas perlahan.

“Oklah. Mungkin sebab diri ni dalam hal-hal agama, banyak sangat yang belum betul-betul bersedia. Kata orang, belum mampu jadi seorang pemimpin yang betul-betul bagus. Diri sendiri tak terpimpin, takkan nak pimpin orang.”

“Nak jadi seorang suami, ada banyak sebab kau kena ambil kira. Antaranya, tak boleh jadi pemarah sangat, tak boleh cerewet sangat, tak boleh cepat gelabah. Mungkin kita ni, bila diusik sikit dengan masalah, cepat sangat nak marah, atau mungkin bila tuhan uji sikit, kita jadi gelabah cepat down, cepat putus asa. Yelah, bila dah kahwin ni, kau kena jaga dua hati. Hati kau dan hati isteri kau. Malahan lebih banyak hati lagi kalau kau teliti betul-betul. So, mungkin bab-bab macam ni kita tak bersedia lagi. Nanti bila dah ada keluarga, Allah datangkan ujian, diri sendiri tak terurus, isteri apatah lagi.”

“Lagi satu, aku rasa seseorang tu betul-betul dah bersedia bila mana dia pandang pasangan dia tu lebih daripada dia pandang orang lain. Marriage is not a competition. It is a life completion. Kan? Kalau tengok orang lain dah mula tertarik, mula memuji, then compare dengan pasangan kita, aku rasa kita semua belum bersedia.”

Sahabat saya tersenyum “Kau penulis, memang banyak jawapan kau boleh goreng”. Kami tergelak sama.

“Semalam makcik aku meninggal. Kau tahu, aku ada plan, nak kahwin dalam keadaan semua orang orang yang aku sayang dapat tengok aku kahwin. Tapi, Allah sayangkan beliau. So dah satu orang yang aku sayang pasti tak akan datang kenduri kahwin aku kelak.”

“Start semalam, aku terfikir, entah sempat ke aku sendiri yang kahwin dengan isteri aku kelak, atau ajal aku sampai dulu. Kang esok depan tuhan, malu sendiri.”

Kami terdiam. Lama juga memikirkan setiap persoalan yang timbul.

“Siapa pun takut bro, tapi bab jodoh tak jodoh ni urusan tuhan. Aku rasa, kita lagi fokus pada siapa cepat siapa lambat, tapi kalau tak boleh sustain susah jugak. Kahwin cepat, setahun cerai. Susah juga. Cukupkan ilmu dulu. InshaAllah, tuhan tu kalau kau nak buat benda baik. Dia pasti tolong.”

“Lagipun, bujang ni, tuhan nak bagi banyak masa untuk aku jaga hati kedua parents. Syurga kita kan masih bawah tapak kaki mak. Tuhan nak kita jaga mereka ni.”

“Kau memang penulislah bro, haha,” kami tergelak sama sekali lagi.

P/S: Barakallah untuk kesemua kawan-kawan yang dah kahwin. Semoga sampai Syurga! Untuk yang belum, Tuhan maha mengetahui setiap apa di dalam isi hati kita. Teruskan berdoa.


‘Bila Orang Bodoh Bawa Basikal’ – Netizen Kecam Rider Berbasikal Di Tengah Jalan Raya KL

Tular sebuah video berdurasi 12 saat di mana sekumpulan penunggang basikal tenang berbasikal ditengah-tengah jalan raya di sekitar Kuala Lumpur.

Video yang dimuat naik oleh @myjoe_ telah menarik perhatian netizen yang ternyata berang dengan tingkah laku mereka.

“Kalau tak menang emas Olympic aku tak tahu nak kata apa. Ada waktu tadi makan satu lorong,” tulis pengguna Twitter itu di bahagian kapsyen.

Kalau tak menang emas Olympic aku x tahu lah nak kata apa. Ada waktu tadi makan satu lorong. pic.twitter.com/6isUKjYwO1

— MyJoe Store . com🇲🇾 (@myjoe_) May 4, 2023

Di dalam video tersebut, kelihatan sekumpulan penunggang basikal menunggang ditengah-tengah jalan raya yang sibuk.

Tidak pasti di jalan raya yang mana, tetapi tindakan mereka ini boleh membahayakan pengguna yang lain kerana jalan raya tersebut sibuk dengan pelbagai jenis kenderaan.

Video berdurasi pendek itu telah ditonton lebih 100,000 kali dan menarik pelbagai komen netizen yang mengecam tindakan mereka.

Pedulikan hobi mahal, kalau nampak hon kan aje. Hobi mahal tapi akal murah pun susah jugak. Kalau dah bersepah salahkan orang pulak nanti.

@PDRMsia tolong ambil tindakan, biasanya kalau atlet Malaysia training mesti ada pengiring ni tengok macam takde. Dah banyak kali dah geng basikal main dekat highway ni

Aku yg ride dekat area kg pun duk hujung jalan, risau kalau ada orang marah halang laluan, mana dorang dapat jiwa kental (EGO) mcm ni?

— Al Bahrainn Fitri ❄ (@JemahAnakTok) May 4, 2023

Peringatan kepada penunggang basikal di Malaysia, jika anda tidak mahu dilanggar oleh lori atau kereta mahupun bas, sila pastikan anda menunggang basikal sambil membawa otak.

Jangan tinggalkan otak anda di rumah seperti mereka yang ada di dalam video tersebut.


Bila Penat Berjuang, Mungkin Kisah Ini Boleh Buat Anda Kembali Bersemangat

Nota Editor: Kisah ini telah dikongsikan oleh Al Irfan Jani di akaun Facebook beliau. Kami kongsikan semula di sini dengan izin daripada penulis. Semoga ia dapat membantu anda kembali bersemangat.

Kalau anda penat mengubah dunia, mungkin kisah ini sesuai untuk anda

Selak emel-emel lama dengan kawan-kawan di Jepun, terjumpa satu gambar ni. Terus teringatkan cerita pasal gambar ni. (Smartfon di Jepun masa tu tak guna SMS, semua guna emel fon).

Masa tu bila sembang-sembang, tak rasa macam apa-apa makna pun. Tapi, bila dah bertahun-tahun berlalu, rasa cerita ni macam bermakna sangat pada diri ini.

Pada hari kejadian, saya ikut kawan-kawan pergi melawat satu rumah kawan ni. Tepi pantai rumah dia. Bayanglah dia punya angin macam mana. Fuhh. Syurga.

Cadangnya dari rumah dia, kami berempat ni nak pergi tengok wayang Mat Salleh. Peliklah juga apasal dia ajak saya tengok wayang. Semua kawan lelaki ye, kau jangan nak memandai.

Sebelum nak bertolak dari rumah dia ni, mak dia pesan dari dapur,

“Joy-chan, kaette wasuruna! (Joy, balik nanti, jangan lupa)”

Kami ni dah gelak kaw-kaw. Nama panggilan dia di rumah tak boleh blah. “JOY” Padahal, nama pekat Jepun totok dah dia tu.

Ohhh… barulah saya tahu, pawagam Jepun ni kalau tayang filem Mat Saleh, semua kerusi KOSONG. Kawan-kawan ni nak belajar bahasa Inggeris rupanya, patutlah ajak saya sekali dalam geng wayang ni. Siap bawa buku nota, kau!

Ok. Itu bukan cerita yang nak dikongsikan. Ini baru cerita yang sebenar.

Balik tu, si Joy ni ajak kami ikut sekali singgah ke rumahnya. Katanya nak ajak tengok kura-kura di pantai belakang rumahnya. Rupa-rupanya, mak si Joy ni suruh dia memberus cengkerang kura-kura.

Terkejut saya, ada BERPULUH ekor kura-kura habaq ang. Dan semuanya kura-kura LIAR. Memang pantai belakang rumah dia tu tempat kura-kura liar selalu ‘landing‘. Katanya mereka ni datang ikut musim.

Saya yang geli geleman dengan kucing pun, tak pasal-pasal kena ikut memberus sekali. Nak kena pegang seekor-seekor, pikul dalam bakul, bawa naik basikal ke belakang rumahnya. Nasib baik tak jauh. Aku syak, Joy ni ajak kami sebab nak ‘manpower’ lah. Chisss… (jahat aku, kan?)

Ada kawan ni, Kawafune namanya, dia gelak-gelak, “Apalah gilanya mak kau ni. Aku pun ada kura-kura jugak. Takkan satu dunia punya kura-kura kita nak kena gosok? Hahaha.”

Saya yang tak pernah bela kura-kura memanglah tercengang. Saya tanya Kawafune, “Oh, memang semua cengkerang kura-kura ni semulajadi ada lumut ke?”

Kawafune mengangguk, “Lumut ni boleh sebabkan kura-kura ni kena penyakit. Cuma aku pelik dengan Joy, berapa ribu cengkerang kita nak kena gosok ni. Bukan boleh selamatkan SATU DUNIA punya kura-kura pun.”

Lenguh jugalah kaki ni dok mencangkung, memberus. Punyalah dajal mamat-mamat ni, dia tarik seluar kawan lepas tu siram dalam tu dengan sabun. Gila punya gurau.

Lama juga nak tunggu jawapan Joy mengenai persoalan Kawafune. Sambil main-main tu, Joy jawab, selamba.

“Kau janganlah kisahkan SATU DUNIA punya kura-kura tu. Kura-kura yang kau pegang tu, kalau dia boleh bercakap, dia akan cakap, “Wah, thanks Joy, sebab dah ubah DUNIA AKU.”

Dan jawapan dari Joy ini, bagi saya amat bermakna bila saya mengenangnya kini.

Kita mungkin sehari-hari, sering memikirkan betapa teruknya dunia di sekeliling kita. Dan sekali-sekala, berangan juga kita nak mengubah seluruh dunia ini menjadi lebih baik.

Akhirnya, sampai satu peringkat, kita macam dah penat. Kerana memikirkan betapa besarnya SATU DUNIA ini untuk kita perbaiki.

Sedangkan, seluruh dunia ini, adalah himpunan dunia-dunia yang kecil. Dunia saya, dunia bisnes, dunia cikgu, dunia semut, dunia rumput.

Bagi kita, amat mustahil untuk kita mengubah semua kura-kura di dunia (SATU DUNIA). Namun, dengan sedikit kebaikan kecil kita, bagi seekor kura-kura, seluruh dunianya telah berubah (DUNIA SATU). Bukankah begitu besar dunia ini bagi seekor kura-kura?

Oleh itu, jangan kita lupa. Biar kita tak mampu ubah SATU DUNIA, namun kita mampu mengubah DUNIA yang SATU. Mari lakukan apa jua kebaikan, biarpun kecil, biar sedikit. Siapa tahu, ia mampu mengubah dunia seseorang yang lain.

Duniaku, tidak sama dengan duniamu.
Namun, kita berkongsi dunia yang sama.
Assalamualaikum, Dunia.

LIKE dan FOLLOW Vocket di Facebook serta Instagram


Penat Cuci Rumah Sewa Di Scotland, Tapi Luluh Hati Bila Tengok Rumah Sendiri Di Tanahair

“Sejak bila rumahku dah jadi cerita hantu Jepun The Dark Water…”

Inilah bezanya menyewa rumah di Scotland berbanding di Malaysia

Benarkah pepatah hujan emas di negeri orang, hujan batu di negeri sendiri?

Sebelum berhijrah ke Scotland, dalam kepala dok terbayang bestnya nak duduk kat tempat orang. Sejuk aircond nya luar dan dalam.

Di rumah sendiri biliknya banyak, bilik air pun boleh pilih-pilih, laman pun luas, boleh bercucuk tanam, pokok buah pun dah tersedia menunggu musim, perabut pinggan mangkuk barang keperluan rumah serba lengkap dalam bersederhana.

Sebelum hijrah sempatlah berurusan sewakan rumah fully furnished. Untunglah. Bawak badan dengan baju sajalah masuk rumah. Semua benda dah ada. Sikit-sikit kurang tu biasalah, lebih-lebih kang bayarlah lebih.

Sesampai di Scotland…
Rumah-rumah klasik betul, memang beza sangatlah dengan Malaysia. Cerobong asap (chimney) identiti di sini tapi bukan berasap lagi dah, semua dah guna centralised heater tak bakar lagi dah kayu dalam rumah macam kat movie tu. Tak payah pikir nak carik kayu, nak carik kayu. Heheh

Rumah sewa rakan di sini tolong cari. Di airport pun sudah ada yang menunggu untuk bawak kitorang ke rumah host untuk makan dan rehat-rehat, maklum jet lag 13 jam atas awangan. Memang best komuniti Malaysia di sini sangat memahami dan baik-baik orangnya. Tabik tok penghulu dan JKKK.

Sepanjang perjalanan dari airport dah terbayang rumah sewa macam di sekitar Edinburgh sangatlah cantik dan comel-comel. Berangan.

Selesai makan dan rehat-rehat di rumah host, di bawanya kami ke rumah sewa. Tingkat 1, Flat 2 bilik, 1 bilik air, ruang tamu yang kecil dan dapur yang muat seorang memasak.

Baiklah punggung kami suami isteri tak berapa besar tapi berlaga-lagalah juga bila berdua di dapur hahaha. Inilah yang mampu untuk kami sewa sebenarnya.

Sewa £550 sebulan okaylah, sewa rumah besar-besar dan mahal nanti bajet makan dan lain-lain mana nak cukup. Nak belajar buatlah cara belajar ye tak? Maka lupakanlah angan-angan gaya hidup selesa seperti di rumah sendiri seperti di tanah air.

Waktu malam, apasal lah sejuk sangat ni. Macam ni rupanya seperti yang disebut-sebut jiran yang pernah tinggal di sini dulu. Memang sejuk sampai berebut port tengok tv sebelah heater. Adoilaaa la teringat-ingat kenangan lalu menempuh kesejukan melampau.

Rumah sewa kami yang terakhir taklah sejuk sangat sebab rumah moden, sistem pemanas dan penebat haba yang baik. Rupanya kenalah pandai pilih rumah untuk berjimat bil api dan gas.

Duduk jauh sikit dari universiti takpalah asal sewa murah dan tak sejuk gedi. Pemandangan pun lawa nak melukis pun hati tenang aje. Sewa rumah dan bil utiliti auto-debit, hujung bulan update meter reading jadi tak pernah la sewa tertangguh takut kena bayar interest tak pasal-pasal.

Okeh. Atas tu baru intro, cerita bawah ni baru betul-betul kejadian.

Tarikh kena kosongkan rumah sewa. Dah 2 bulan landlord bagi peluang sewa lebih lama.

Seminggu lamanya berhempas pulas mengemas, menyental dapur, menggosok, mengosongkan barang, menutup lubang dan mengecat dinding, membasuh lantai, mengelap tingkap luar dan dalam, menyusun perabot seperti keadaan asal.

Tengok senarai inventory naik cuak dibuatnya. Punyalah takut tak dapat balik duit deposit sewa 2 bulan + bil. Maklumlah tengah sengkek berhabis dengan urusan dan keperluan akhir sebelum berangkat pulang.

Sakit-sakit badan mengerjakan rumah, sendi-sendi seakan nak tercabut dan kebas-kebas. Kulit tangan pecah-pecah, tulang belakang rasa macam dah takda nak support. Tak lena tidur rasanya mengenangkan deposit.

Berbeza situasi di rumah sendiri yang disewakan. Penyewa bertukar sejak lebih 2 tahun lepas. Sewa lambat bayar, bertangguh sampai 3-4 bulan. Deposit sewa 2 bulan dah lama ZERO.

Keadaan rumah tak pernah ber update walau diminta berkali-kali, sampai naik fed up dibuatnya. Ikutkan hati memang hendak saja keluarkan notis keluar atau bahasa kasarnya halau keluar.

Tiap hujung bulan kena whatssap mintak sewa. Macam ceti kutip hutanglah situasinya. Jawapannya sama macam dalam felem P Ramlee, rayu-rayu nyanyi-nyanyi jeritan batinku. Kalaulah kat sini buat macam tu dah lama kami homeless atau kena turun naik mahkamah.

Tarikh penyewa kena kosongkan rumah. Rumah belum kemas, mintak tangguh sampai 31hb Mei 2016.

Sewa bulan terakhir dibayar di hari terakhir rumah dikosongkan. Deposit ciput bil utiliti jadi sandaran. Itu pun dia kata nak kontra hutang bil TNB. Apa lagi yang nak disandarkan? Condition rumah tak tahu lagi macamana?

Hancur luluh jiwa raga bila tengok gambar-gambar wasap kiriman birasku.

Sejak bila rumahku dah jadi cerita hantu Jepun The Dark Water?
Kaca berderai-derai bak terhempasnya jiwa lara.
Kuali bocor di celah longkang, betapa bocornya kepercayaan yang diberi selama ini.
Paku dinding sana sini sakit ku rasa seperti dipaku-paku perasaan ini.
Ok dan banyak lagi karang over lah pulak. Ramadhan ni bersabar-sabarlah pujuk hati.

Berapalah agaknya kos nak perbaik rosak yang melarat-larat ni? Kalau report awal bukan pakai duit penyewa pun nak perbaik tangki. Macam ni pun ada. Sengal.

Bandingkan pulak bagaimana deposit rumah sewa dipulangkan di Scotland?
Di sini ada agenci pemegang deposit. Jadi kalau ada dispute ke tak puas hati antara penyewa dan tuan rumah senang la nak lawan atau bawak kes. Asal ada bukti. Sebab tu ambik gambar banyak-banyak sebelum keluar rumah, landlord penyangak pun ramai jugak kat Scotland ni.

Alhamdulillah dapat full refund duit deposit. Berbaloilah dengan letih nak tercabut tulang belulang. Kalaulah di Malaysia ada sistem macam ni, dua belah pihak senang hati. Tak gitu? Gituuu.

Bukan semua penyewa rumah di Malaysia macam tu. Sebelum ni dekat 6 tahun rumah sewa apartment tak gamak nak naik sewa. Sebabnya, bayar on time & tak banyak cekadak.

Buat penyewa, sentap diam-diam. Kalau sentap bising-bising lagi orang tau korang siapa. Kereta mewah merelip-merelap, sewa rumah sangkut-sangkut, sampai hati kau. Ambil kesempatan atas lembut bicaraku selama ni.

Baca lagi: Meski Hanya Rumah Kuarters, Wanita Ini Tetap Hias Ruang Tamu Kecil Mereka Dengan Idea Menarik


Bilakah Pilihanraya Umum Yang Ke-14? Analisis Seorang Wartawan

Bilakah pilihanraya? Ini antara soalan panas yang selalu ditanya oleh orang ramai kepada wartawan.

Waktu PRU 13, kami di Bernama disuruh standby sampai tiga kali. Kali keempat barulah betul-betul jadi.

Standby bukan bererti suruh berjaga- jaga. Istilah standby bagi rumah berita ertinya betul-betul mahu jadi.

Cuti dibekukan. Yang nak cuti tak boleh. Yang dah lulus cuti boleh jadi ditarik.

Nak kahwin pun risau. Mau kena dah buat semua persiapan siap beli tiket honeymoon tiba-tiba PM umum Parlimen bubar, menggelupur kita weh.

Itulah yang dilalui para wartawan bukan sahaja Bernama tetapi juga BH, Utusan, NST, The Star dan semuanya.

PRU 14 bakal jadi lebih sengit. Pihak kerajaan dan pembangkang kedua-duanya ada isu yang tak senang di hati rakyat.

Yang dahulu penyokong tegar parti dah ubah jadi atas pagar.

Yang atas pagar dah jadi non-voter. Mereka dah malas nak campur, dah malas nak keluar mengundi.

Trend ini bukan pelik. Pilihanraya di Rusia dan Amerika serta undian Brexit baru-baru ini membuktikan semakin rakyat mahu ‘abstain from voting’ terutama golongan muda.

Jadi kalau trend ini juga melekat pada PRU kita yang ke 14 ini, masak kita. Kerajaan yang bakal ditubuh akan tidak kuat menjadikan kita lebih vulnerable.

Baik kembali kepada persoalan utama, bilakah PRU 14?

Tapi kami sedang teka-teka juga ni, lihat poin di bawah:

1. Tekaan PRU aku buat berdasarkan sukuan tahun, bukan bulan.

a. Suku 1 : Jan – Mac
b. Suku 2 : Apr – May
c. Suku 3 : Jun – Sept
d. Suku 4 : Okt – Dis

2. Adakah PRU boleh berlaku pada suku 1?

Macam tak logik sebab pertabalan YDP Agong belum berlangsung. Itu adalah peristiwa penting buat negara. Perlu diselesaikan dahulu.

Lagipun kita baru nak habis masalah bencana banjir.

Walaupun dah selesai pertabalan Agong pada April, ada pula bulan Ramadan dan Syawal. Takkan nak kempen pilihanraya sambil pegang balang kuih woih, haha.

Juga tak logik sebab Malaysia akan jadi tuan rumah Sukan SEA dan lepas itu Para pula.

5. Jadi tingallah suku keempat yang nampak macam sesuai.

Cuma pada Oktober biasanya ada pembentangan Belanjawan. Jadi boleh jadi lepas itulah kot.

6. Habis teruk, tahun depanlah ya. 2018.

Itulah yang boleh aku kongsi setakat ini. Aku punya tekaan, paling awal ialah pada Oktober 2017.

Kalau jadi lebih awal, maksudnya formula aku ini tak betul. Tapi kalau jadi, maka lantiklah aku jadi Ahli Nujum Negara.


10 Faktor Yang Akan Buat Bilik Tidur Anda Selesa Didiami

Bilik tidur adalah satu tempat istirahat yang baik selepas bekerja keras sepanjang hari. Ini bermakna 1/3 dari masa kehidupan ini adalah untuk tidur. Tidur penting bagi menjamin kesihatan mental dan fizikal yang akan menyumbang sedikit sebanyak dalam kejayaan hidup ini.

Maka, penting menyediakan sebuah bilik yang selesa didiami dan sesuai dengan diri anda.

Pastikan bilik tidur berpintu. Ia melambangkan ruang privasi berbanding ruang yang lebih terbuka di dalam rumah anda. Pintu boleh jadi dari bahan kayu atau cermin atau besi, asalkan ia boleh mengawal bunyi, suhu dan kemasukan ‘tetamu’ yang tak diundang.

Sebaiknya pada waktu siang kita biarkan cahaya semulajadi terjah masuk menerangi bilik tidur. Pada belah malam pula, ada baiknya kita mempunyai lampu yang boleh dikawal tahap kecerahannya agar ia sesuai untuk pembacaan dan juga tidur.

Suasana bilik yang berhawa dingin dan malam baik untuk tidur yang nyenyak. Jadi, pastikan aliran udara di dalam bilik tidur boleh mengalir dengan baik melalui ruang udara seperti tingkap. Tingkap pula boleh dilapisi kain langsir yang sesuai agar bilik tidak terlalu panas atau rasa lemas.

Penting pilih katil yang sesuai dengan keperluan anda. Sebaiknya pilih katil yang membantu menjaga kesihatan tulang belakang kita. Ini termasuklah pemilihan tilam. Dan pastikan tukar bahagian atas tilam ke bawah selepas 3 bulan. Lakukannya secara berulangan setiap 3 bulan.

Katil dan tilam dah sedap. Jadi tak matching pula jika bantal tidak empuk. Banyak jenis bantal yang ada di pasaran. Pilih yang mana bersesuaian dengan anda.

Sesetengah orang ada alahan pada jenis kain. Jadi, pemilihan cadar dan sarung bantal juga penting agar ia sesuai dengan kulit anda. Sebaiknya ada 2 set cadar dan sarung bantal untuk ditukar setiap minggu. Ya, tukarkannya setiap minggu sebab badan berpeluh ketika tidur.

Jika tinggal di luar negara yang suhunya musim sejuk atau bilik berhawa dingin, anda boleh gantikan selimut dengan duvet. Duvet ini pun ada beratnya tersendiri dalam unit tog. Pilih yang sesuai dengan suhu bilik anda. Nak pakai selimut pun tak ada masalah, asalkan ada selesa.

Ini ikut citarasa masing-masing. Ada yang mahukan bilik tidur gaya hotel mewah, ada yang mahukan bilik tidur gaya minimalis dan ada juga yang tak kisah tentang dekorasi bilik kerana baginya yang lebih penting ialah dapat tidur.

Tak kisahlah apa pun dekorasi yang anda pilih. Cuma pastikan dekorasi tersebut boleh menggembirakan anda dan mahu berlama-lama di dalam bilik dengan tenang dan selesa.

Lupa pula tentang bunyi. Dalam bilik tidur, anda mahukan privasi bersama pasangan (jika sudah berkahwin) dan mungkin juga privasi dari kebisingan persekitaran. Anda tidak mahu orang lain dengar apa yang anda buat dalam bilik tidur dan anda tidak mahu diganggu oleh bunyi di luar bilik tidur. Jadi, pastikan pemilihan bahan binaan dan bahan hiasan (langsir, permaidani dan sebagainya) membantu anda mengawal bunyi-bunyian tersebut.

Ini juga bergantung pada tujuan bilik tidur anda kerana ada orang menggabungkan bilik tidur dengan ruang kerja. Ada juga tinggal di dalam unit studio di mana bilik tidur tiada sempadan dengan ruang dapur, ruang tamu, dan ruang makan. Sejujurnya, ia bergantung pada keperluan anda. Jika anda mahukan TV, letakkan saja TV dalam bilik regardless apa pun pendapat orang lain tentangnya. After all, yang nak duduk di dalam bilik itu ialah anda, bukan orang lain.


17 Cara Upgrade Tiket Kapal Terbang Percuma Dari Ekonomi Ke Kelas Bisnes

Selalunya bila kita masuk pesawat dari pintu hadapan, kita rasa nak belok kiri kan? Tapi kecewanya, kita tetap terpaksa belok kanan masuk kelas ekonomi.

Banyak kali kita dah dengar pasal bagaimana nak masuk kelas bisnes atau kelas pertama secara free sebagai penumpang yang bayar kelas ekonomi. Antaranya pakai baju mewah. Tu dia baq ang!

Sebagai backpacker yang dapat upgrade kepada first/business class walaupun bayar ekonomi banyak kali, saya akan kongsi sedikit cara-cara untuk MEMPERBAIKI PELUANG anda upgrade ke first/business class. (Kalau betul-betul nak sangat, bayar ah!)

1. TERBANG BERSAMA RAKAN FREQUENT FLYER YANG ADA PROGRAM KESETIAAN BERIBU-RIBU POIN

Ini cara yang selalu saya dapat. Dulu masa belajar, naik MAS dari Stockholm ke Kuala Lumpur naik kelas bisnes, tak perlu bayar apa-apa. Saya hanya terbang bersama mak yang ada kad Enrich yang banyak poin.

Samalah tahun lepas, terbang ke Argentina naik Qatar Airways kelas bisnes dan masuk airport lounge. Terbang bersama kawan yang ada banyak poin. Bayar kelas ekonomi saja. Malaysia Airlines dan Qatar Airways ada program kesetiaan yang sama iaitu OneWorld.

2. MENJADI AHLI PROGRAM KESETIAAN YANG ADA BANYAK MATA GANJARAN

Kalau nak ada peluang upgrade kelas bisnes/pertama, jadilah ahli program kesetiaan penerbangan tersebut atau rakan-rakannya seperti Oneworld. Semasa saya naik Finn Air, penerbangan dikatakan penuh dan overbooked.

Mereka mahu bagi saya wang pampasan kalau sanggup ambil penerbangan seterusnya. Tapi saya tak sanggup. Jadi mereka bagitahu disebabkan saya ada Oneworld, saya dapat upgrade kelas pertama.

Saya dah naik banyak jenis penerbangan. Saya mempunyai keahlian Oneworld, Star Alliance dan Sky Team. Saya dapati ONEWORLD lebih besar peluang untuk upgrade berbanding SKYTEAM dan STAR ALLIANCE. Mereka agak kedekut.

Pernah naik KLM (SKYTEAM) masa birthday saya, cubalah jugak minta upgrade. Walaupun penerbangan penuh, tetap tak dapat, walaupun saya ada program kesetiaannya. Dia mintak bayar €270 untuk upgrade kepada “economy comfort” satu sektor sahaja. Kuanghajo.

Biasanya penerbangan penuh dan overbooked ini ada peluang untuk upgrade, lagi-lagi kalau ada program kesetiaan. Lihat poin 2.

Kalau dia nak minta kau ambil penerbangan seterusnya, letakkan syarat “saya nak elaun wang tunai dan terbang kelas bisnes saja”. Atas budi bicara, mereka boleh bagi apa yang dipinta.

5. CHECK-IN PALING AWAL, JANGAN CHECK-IN ONLINE KALAU BELI KELAS EKONOMI.

Ini amat membantu kalau penerbangan penuh. Sekiranya penuh, krew penerbangan sudah sedia maklum. Siapa yang check in online bila beli kelas ekonomi, tentunya hanya akan dapat kelas ekonomi saja dalam boarding pass.

Tapi peluang ini bertambah jika anda check in PALING AWAL di mana syarikat sudah pun susun penumpangnya dan anda boleh minta upgrade pada kelas bisnes/pertama secara percuma.

6. CHECK-IN PALING LAMBAT, JANGAN CHECK-IN ONLINE

Atau check-in PALING LAMBAT pun boleh juga sekiranya semua tempat duduk di kelas ekonomi sudah penuh, tinggal kelas bisnes/pertama sahaja.

Cuma risiko check-in lambat ini, kalau betul penuh dan overbooked, mungkin anda kena naik penerbangan seterusnya (boleh minta upgrade), atau dapat tempat duduk yang paling tak seronok (aisle seat paling belakang sebelah jamban).

Terbang solo atau berdua lebih senang upgrade berbanding dalam kumpulan. Tempat duduk di kelas bisnes/pertama bukan banyak mana. Lagi senang mereka upgrade mereka yang solo daripada empat orang sekaligus.

Tempahan tiket melalui travel agent ada kod-kod tertentu. Kod ini memustahilkan peluang anda untuk dapat upgrade percuma ke kelas pertama/bisnes, melainkan anda bayar untuk upgrade.

Tempah melalui travel agent biasanya dalam kumpulan, jadi susah mahu upgrade percuma nanti penumpang lain pun minta juga. Tempahan melalui travel agent memustahilkan anda dapat mata ganjaran bagi program kesetiaan penerbangan tersebut. Yang dapatnya mungkin travel agent itu sendiri.

9. SEMAK KERUSI, KALAU ADA KOMPLEN BOLEH MINTA UPGRADE

Saya pernah dapat tempat duduk yang dulang makanan (tray table) dan kerusinya bergoyang masa naik S7 airlines ketika belajar di Russia dahulu. Dia upgrade ke kelas bisnes.

S7 ada program kesetiaan OneWorld. Tapi janganlah merosakkan tempat duduk hanya semata-mata nak upgrade. Semak saja tray, recliner, aircond, entertainment system dan sebagainya.

Saya pernah dapat tempat duduk AirAsia kerusi bergoyang teruk sampai orang belakang pun komplen. Hampeh krew buat dek je.

Tak pernah cuba ini sebab jarang duduk sebelah bayi. Tapi ramai orang kata, kalau tak tahan dengar bayi menangis, boleh minta upgrade atau tukar tempat.

11. BAGI TEMPAT DUDUK PADA ORANG LAIN, WALAUPUN DAH CHECK-IN ONLINE

Cara ini memerlukan anda jadi hero atau budak baik. Kadang-kadang ada keluarga yang terpisah tempat duduknya. Dia nak duduk dekat sebelah mak, sebelah bapak, sebelah isteri, sebelah anak semua.

Anda boleh jadi hero, bagi seat pada mereka. Bagitahu krew, “saya memang mahu tempat duduk ini, malah saya dah bayar atau check-in online juga untuk tempat duduk ni. Tapi keluarga ni nak duduk bersama-sama. Camana?” Ada peluang dapat upgrade.

Mintak upgrade je. Orang yang minta mungkin ada 5% peluang untuk upgrade berbanding mereka yang tak minta langsung.

Tapi depa pun ada standard juga, bukanlah nak kena pakai kot, tali leher, kasut kulit begitu, cuma janganlah pakai baju selekeh sangat. Asalkan kemas.

Terutama mereka yang patah tangan atau patah kaki, ada peluang menagih simpati. Bukan kewajipan mereka untuk upgrade, tapi ada peluang. Pergerakan terhad memerlukan ruang yang lebih besar, jadi minta saja. Janganlah pula sengaja patahkan tangan atau kaki pula!

Jangan ingat kau sorang saja yang mintak upgrade. Orang lain pun minta juga. Jadi terbanglah hari selasa, rabu, khamis, atau waktu tengahari di mana penerbangan tidaklah terlampau penuh. Elakkan hujung minggu, ramai orang minta upgrade tu.

Mereka yang terbang untuk bisnes selalunya akan lebih banyak peluang untuk dapat upgrade berbanding mereka yang pergi bercuti semata-mata. Pakaian lebih bisnes, dan biasanya mereka ada kad program kesetiaan penerbangan tersebut.

16. ELAKKAN TERBANG LALUAN BISNES ATAU LALUAN YANG SIBUK

Nak terbang ke London upgrade ke kelas bisnes percuma? Harapan tipis dik oi. Ramai penumpang lain pun nak upgrade percuma juga. Peluang nak upgrade percuma lebih cerah kalau kau terbang ke Zanzibar atau Windhoek atau Havana banana.

Masa dalam KLM haritu saya pernah tolong tengokkan dan rawat penumpang kecil yang demam dalam pesawat. (Saya seorang saja doktor dalam pesawat masa tu).

Kemudian selang beberapa hari lepas naik KLM, depa bagi baucar €100. Bukanlah upgrade sangat, tapi baucar tu boleh bayar untuk upgrade. Tapi saya gunakan baucar itu untuk beli tiket diskaun ke Peru.

Ada pangkat ada nama bukanlah mewajibkan mereka upgrade, tapi apa yang anda sumbangkan dengan pangkat dan nama itu yang mereka mahu. KLM tak kisah pun siapa ada Datuk atau Datin.

Cara berbayar ini pasti boleh dapat upgrade ke kelas bisnes/pertama. Kena buka email promosi kelas bisnes mereka. Biasanya 50% lebih murah daripada harga tiket kelas bisnes/pertama.

Kadang-kadang mereka letak bidaan untuk kelas bisnes, maka perlu bayar juga. Cuma kalau boleh, kita orang Malaysia ni tak mahu bayar lebih dan mahu dapat percuma saja kan?

Sebenarnya kalau teringin naik kelas pertama/bisnes, bayar saja. Cumanya kalau selalu terbang, pastinya akan dapat peluang upgrade sekali sekala secara percuma. Kena pandai cari peluang.

Cerita sikit kalau anda pernah dapat upgrade percuma.

Baca lagi: Ini Yang Terjadi Bila Budak Kampung Seperti Saya Pertama Kali Naik ‘Business Class’ Emirates


Bila Self Service Photo Booth Dijadikan Prank. Hasilnya Buat Kami Tersenyum

Self service photo booth merupakan antara service yang membantu memudahkan orang ramai menempah gambar terutama untuk tujuan memohon visa dan passport.

Tapi bila ia dijadikan bahan untuk prank, hasilnya memang kelakar.

Aha, kami nampak anda sedang tersenyum :)


Bila Sesuatu Dirakam Dalam Bentuk Perlahan Hasilnya Memang Awesome!

Gavin free merupakan seorang jurufilem yang berasal dari Thame, Oxfordshire.

Gavin dengan kerjasama Danial grunchy telah memuat naik beberapa video slow motion ke dalam chanel youtube The Slow Mo Guys mereka yang telah mempunyai lebih 4 juta followers.

Kesemua video mereka telah mendapat hit yang baik dari seluruh dunia.

Video mereka ini dirakamkan menggunakan kamera keluaran Vision Research Phantom yang berupaya merakam video dengan kelajuan tinggi.

Ini pula video mereka di sebalik tabir. Behind the scene gitu.


Bila Upaya Diri Sudah Hilang, Inilah Cara Pemuda Ini Memohon Pertolongan Ilahi

Nota Editor: Kisah ini telah dikongsikan oleh Abudi Alsagoff di Facebook dan Instagram beliau. Abudi merupakan seorang atlet parkour professional Malaysia yang kini bekerja di Dubai. Kami paparkan semula di sini dengan izin dari penulis yang telah turut sudi berkongsi gambar-gambar ekslusif dengan Vocket sewaktu penggambaran Red Bull Dubai. Semoga kisah ini turut memberi inspirasi kepada anda.

Finally get to share this photo-shoot I did with RedBull UAE!

Nak cerita pengalaman masa buat photo shoot ni. Shoot tu seminggu sebelum Ramadhan tahun ni. Masa tu aku memang tertunggu-tunggu nak buat shoot ni, sebab shoot pertama kat Dubai. Proposed nak buat shoot awal-awal lagi masa aku sampai Dubai, cuma tarikh tak pernah confirm. Then dorang announce confirmation beberapa hari sebelum shoot day.

Nak dijadikan cerita, malam sebelum hari shoot tu ada training/gathering/jam session dekat gym aku. Train punya train, buat frontflip dari tinggi 2m macam tu, then masa land, sakit pulak injury lama kat kaki kanan aku. Innalillahi wa inna ilaihi rajiun.

Dah ingat Allahu kalau injured terus habis esok ada shoot. Injury tahun lepas punya cerita. Dorsal tarsometatarsal ligament. Tapi malam tu tak rasa macam teruk, lega hati, ingatkan biasa ah impact kuat. Sebab boleh jalan normally and bila picit je rasa sakit sikit.

Esok hari, nak bangun solat fajar, Allahu. Tak leh pijak kaki bhai. Memang kecewa habis ah. Harini ada shoot. Camne ni? Nak gi masjid solat jemaah sakit gila bhai. Pastu teringat Nabi kata kalau tau betapa besar ganjaran solat subuh berjemaah kat masjid, kita akan sanggup merangkak. Rugi gila bhai kalau tak pergi. Takpe-takpe. Tawakkal and usaha dengan amaal. Cuba-cuba belajar macam sahabat dulu.

Baca: Siapa Sangka Pemuda Yang Panjat Jambatan Di Putrajaya Ini Rupanya Ahli Jemaah Tabligh

Hari tu hari jumaat. Memang injured sampai jalan terhenjut-henjut. Sampai time nak pegi masjid nak solat jumaat masih jalan macam tu. Dah rest sikit, ice kaki, dan compress.

Bantai je. Jalan gi masjid awal juga. Aku cuba amalkan semua amalan yang diajar untuk dapat bantuan Allah. Sebab time ni memang dah pasti, semua manusia berkumpul pun takde teknologi boleh heal kaki dalam sehari. Jadi time tu memang betul-betul tawajjuh hati kat Allah minta doa bagi yang terbaik, memang Allah yang maha kuasa and tawakkal pegi je lah shoot nanti buat apa yang boleh.

Teringat pernah baca hadis yang lepas solat jumaat baca Yasin and surah Saffaat doa akan dimakbulkan. Lepas tu solat hajat and baca doa nabi ajar doa solat hajat.

لا إله إلا الله الحليم الكريم, سبحان الله رب العرش العظيم, الحمد لله رب العالمين, أسئلك موجبات رحمتك وعزائم مغفرتك والغنيمة من كل بر والسلامة من كل إثم, لا تدع لي ذنبا إلا غفرته ولا هما إلا فرجته ولا حاجة هي لك رضا إلا قضيتها يا أرحم الراحمين

Ok lepas solat pergi shoot. Dah doa dah cuba usaha dengan amaal. Sekarang tawakkal.

Kalau korang tengok gambar-gambar tu time awal-awal shoot memang aku tak dapat beraksi sangat dekat concrete tu. Time tu jalan macam dah ok sikit-sikit walaupun rasa sakit sikit-sikit. So aku try avoid doing any big impact kat concrete.

Then later on time pegi tempat pasir tu try buat a backhandspring Alhamdulillah boleh buat tak rasa sakit. Bearable lah. Gradually as the shoot goes on aku boleh beraksi. And got all these awesome photos (can’t wait to share with you guys!)

Kat sini nak cerita bukan makam aku buat amalan dapat bantuan cash dari Allah macam para-para sahabat. Tapi point is we have to start usaha dengan amaal. Apa yang diajar nabi kepada sahabat, kita cuba amalkan. Bila hati yakin seratus peratus, tak mustahil Allah bantu.

Harini this photo story came out and my handstand photo was featured in timeout Dubai, what’s on Dubai, Visit Dubai and MyDubai page! Which means I will be able to see the handstand photo on the billboards here soon!! Alhamdulillah. Good day.

Baca lagi: Cerita Belakang Tabir 3 Pemuda Malaysia Panjat Bangunan 101 Tingkat Di Dubai

LIKE dan FOLLOW Vocket di Facebook serta Instagram


Bila VIP ‘Berebut’ Vaksin Dengan Kumpulan Barisan Hadapan, Umpama Lebih Sudu Dari Kuah

Vaksin COVID-19 tiba di negara kita bulan lalu dan sejak itu, wujud sedikit harapan buat rakyat Malaysia untuk kembali menjalani hidup seperti biasa.

Namun, dalam pada kita gembira dengan kehadiran vaksin, ada cerita yang tidak enak terjadi kepada kumpulan barisan hadapan yang telah berjuang untuk mempertahankan negara daripada wabak ini.

Ini adalah cerita lebih sudu dari kuah. Buat mereka yang kurang arif, peribahasa ini bermaksud seseorang yang suka melebih-lebih sehingga overshadow mereka yang sepatutnya menjadi focus point.

Dr. Rafidah Abdullah, seorang doktor di Kementerian Kesihatan Malaysia, berkongsi tangkap layar dakwaan bahawa wujud kumpulan VIP di Kelantan yang ‘berebut’ vaksin dengan kumpulan barisan hadapan.

Laporan yang hadir dari anonymous ini jelas membuatkan beliau tidak senang hati kerana yang sepatutnya diberi keutamaan untuk menerima vaksin adalah kumpulan barisan hadapan.

“Terima banyak mesej seperti ini. Kita perlu memastikan keadilan dalam distributif dan menanamkan kepercayaan terhadap program imunisasi kebangsaan.

“Mungkin MOSTI YB @Khairykj boleh mempertimbangkan untuk mempunyai saluran bebas bagi orang untuk mengajukan aduan & memastikan tindakan untuk pemotong barisan,” kata Dr. Rafidah.

Received many messages such as this. We need to ensure distributive justice & instill trust to our national immunisation programme.

Perhaps MOSTI YB @Khairykj can consider having an independent channel for people to file in complaints & ensure repercussions for queue jumpers. pic.twitter.com/AbaGGcbqYf

— Dr. Rafidah Abdullah (@rafidah72) February 28, 2021

Ciapan yang dimuat naik beberapa minit itu terus mendapat perhatian Khairy Jamaluddin, Menteri Sains, Teknologi & Inovasi merangkap Menteri Penyelaras Imunisasi COVID-19.

Dia yang mengucapkan terima kasih kepada Dr. Rafidah menyatakan bahawa pihaknya memandang serius berkenaan dakwaan ini dan sudah memaklumkan kepada DG Hisham, Ketua Pengarah Kesihatan Malaysia berkenaan perkara ini.

“Terima kasih @rafidah72. Saya pandang sangat serius isu queue jumper ini. Saya telah maklum perkara ini kepada @DGHisham agar tiada pemotongan barisan.

“Whistleblower boleh hantar emel secara anonymous terus kepada saya [email protected] dan saya akan siasat,” katanya.

Ciapan Dr Rafidah mendapat perhatian ramai apabila salah seorang pengikutnya melaporkan bahawa wujud perebutan vaksin di antara kumpulan VIP dengan barisan hadapan.

Mengikut sistem yang dikeluarkan KKM, fasa pertama Program Imunisasi Kebangsaan adalah untuk kumpulan barisan hadapan yang menjadi benteng utama negara dari wabak COVID-19.

Tidak pasti mengapa kumpulan VIP mahu lebih sudu dari kuah dan mengambil vaksin terlebih dahulu, padahal mereka bukanlah kumpulan yang berjuang secara direct dengan pesakit atau wabak COVID-19.

Dan untuk rekod, dakwaan nama kumpulan barisan hadapan dikeluarkan daripada senarai penerima vaksin bagi memberi laluan kepada kumpulan VIP bukanlah baru, ia sudah bertiup kencang sejak vaksin tiba di negara ini lagi.

Tahukah anda bahawa vaksin BioNTech Pfizer dihasilkan oleh orang Muslim? Klik pautan di bawah untuk membaca.

Tahukah Anda Bahawa Vaksin BioNTech Pfizer Dihasilkan Oleh Orang Muslim?

Gara-Gara Menyokong Pengambilan Vaksin, Pendakwah Selebriti Ini Digelar ‘Ustaz Dajjal’

‘Ini Semua Wayang Sahaja’- Golongan Antivaksin Tidak Percaya Perdana Menteri Terima Suntikan Vaksin


Bilangan Wanita Makin Berkurang, Malaysia Kini Sudah Ke Arah ‘Negara Lelaki’

Menurut Jabatan Perangkaan, bilangan lelaki di Malaysia kini mengatasi wanita. Melalui perbandingan yang dibuat, nisbah jantina penduduk Malaysia pada tahun 1970 ialah 102 lelaki bagi setiap 100 perempuan dan jurang ini mula melebar kepada 110 bagi setiap 100 wanita pada tahun 2020, lapor The Star.

Tambahnya lagi, situasi ini didorong oleh jumlah besar pekerja asing lelaki yang datang ke Malaysia sepanjang dekad yang lalu menyumbang sebahagian besar peralihan serta kadar kelahiran lelaki yang lebih tinggi.

Nisbah jantina bagi warganegara Malaysia, misalnya, kekal tidak berubah dari 2010 hingga 2020 pada kadar 103 lelaki bagi setiap 100 wanita.

Populasi lelaki bukan warganegara negara, sebaliknya, berkembang pesat dalam tempoh yang sama, meningkat daripada 149 lelaki bagi 100 perempuan pada 2010 kepada 229 lelaki bagi setiap 100 perempuan pada 2020.

Kadar kelahiran lelaki yang lebih tinggi juga menjadi faktor kepada peralihan. Pada 2020, terdapat 243,617 (51.8%) bayi baru lahir lelaki berbanding 226,578 (48.2%) perempuan.

Apa yang menariknya, situasi ini bukan sahaja terjadi di Malaysia. Pakar melihat trend ini turut meningkat di beberapa negara asing.

Pegawai penyelidik Institut Penyelidikan Penuaan Malaysia (MyAgeing) Universiti Putra Malaysia, Chai Sen Tyng berkata lebihan kelahiran lelaki telah didokumenkan secara meluas dan konsisten merentas populasi di seluruh dunia, dengan 103 hingga 107 kanak-kanak lelaki dilahirkan bagi setiap 100 kanak-kanak perempuan.

“Tetapi di negara seperti China dan India, keutamaan budaya untuk anak lelaki dan gabungan dasar penduduk dan penggunaan ultrasound untuk penentuan jantina telah menghasilkan nisbah jantina yang sangat condong.

“Pangkalan Data Populasi Dunia Pertubuhan Bangsa-Bangsa Bersatu menunjukkan nisbah jantina semasa kelahiran (kelahiran lelaki bagi setiap 100 kelahiran wanita) untuk China dan India pada 2020 masing-masing adalah 111 dan 110, berbanding 106 untuk Malaysia, Brunei, Filipina dan Thailand,” tambahnya.

Ketua Perangkawan Datuk Seri Dr Mohd Uzir Mahidin pula berkata populasi umur bekerja, termasuk mereka yang berumur antara 15 dan 64 tahun, turut didominasi oleh lelaki sebanyak 52.9% berbanding wanita sebanyak 47.1%.

“Nisbah jantina di setiap negeri bergantung pada faktor tenaga buruh dan status sosioekonomi.

“Terdapat ramai lelaki bekerja dalam sektor pembinaan dan pertanian,” katanya.

Kuala Lumpur adalah bandar ketiga paling ‘overworked’ di dunia, lapor kajian antarabangsa. Rujuk pautan di bawah untuk membaca.

Kuala Lumpur Adalah Bandar Ketiga Paling ‘Overworked’ Di Dunia, Lapor Kajian Antarabangsa

Kajian Mendapati Kos Sara Hidup Di Kuala Lumpur Murah, Anda Hanya Perlukan RM3,300 Sebulan

Kajian Mendapati Malaysia Mempunyai Rakyat Yang Paling Suka Bersenam Dan Diet


Kekal Saki-Baki Struktur Asal, Bilik Dandang Ini Jadi Pangsapuri Minimalis Yang Elegan

Pasti tidak menyangka kediaman serba mewah dengan konsep minimalis ini pernah beroperasi sebagai sebuah bilik dandang (boiler room) bagi kompleks pembuatan barang kemas.

Pangsapuri mewah ini terletak di Pawtucket, Rhode Island telah direkabentuk penuh bergaya oleh Stack + Co. dan hiasan dalaman konsep minimalis pula diusahakan oleh Kelly Taylor Interior Design.

Ia berkeluasan 1,654 kaki persegi mempunyai dinding setinggi 30 kaki membolehkan ia jadi 3 aras yang berbeza dan menempatkan dua buah bilik tidur dan 2 buah bilik air berserta satu ruang pejabat seluas 1,287 kaki persegi.

Menurut tuan rumah, Eric Delin, pelanggan yang hadir ke pejabatnya lebih tertarik dengan ruang pejabat dan kediaman berbanding perbincangan yang berlangsung.

Tambahan pula, tingkap setinggi 15 kaki dengan pintu Perancis di depan ruang tamu dan dapur mempunyai dek yang menghadap Sungai Blackstone yang menjanjikan suasana menarik buat penghuninya.


Bilik Hotel Di Switzerland Ini Berdinding Alam Dan Berbumbung Langit

Sungguh pelik senireka bilik hotel ini. Bagi mencipta satu pengalaman baru di pergunungan Switzerland, Hotel Null Stern yang bermaksud hotel tanpa bintang diwujudkan di atas tanah ketinggian 6,463 kaki dari paras laut tanpa dinding dan bumbung dengan caj RM935 semalaman.

Tetamu akan dapat sebuah katil kelamin, kain cadar, selimut tebal, bantal dan 2 lampu meja. Oh ya! Seorang pekerja hotel untuk memenuhi keperluan tetamu. Jika mahu ke tandas atau bilik air, tetamu perlu berjalan kaki selama 5 minit.

Ia biasanya ditempah pada musim panas di Switzerland. Cuma saya khuatiri dari aspek keselamatan. Bagaimana jika ada beruang atau penjenayah ucap “hello” kepada tetamu?


Bilik Pameran Ducati Kuala Lumpur Bernilai RM1 Juta Kini Dibuka, Dua Model Baharu Dilancarkan

Jika sebelum ini peminat jenama motosikal berkuasa tinggi perlu ke Petaling Jaya untuk menjejakkan kaki di bilik pameran Ducati Naza. Kini orang ramai boleh singgah ke bilik pameran terbaharu, Ducati Kuala Lumpur yang terletak di di Wisma Pahlawan, Jalan Sultan Sulaiman, Kampung Attap, Kuala Lumpur.

Bilik pameran bernilai RM1 juta itu terdiri daripada ruangan produk Scrambler, fasiliti pusat servis, kawasan merchandise, dan bahagian lounge yang selesa.

Sempena pelancaran itu bilik pameran terbaharu itu, Ducati Malaysia turut mengambil peluang melancarkan dua model mereka; Ducati Panigale V4 R dan Ducati Monster SP.

Motosikal berkuasa tinggi ini dibina untuk menguasai mana-mana trek di seluruh dunia. Enjin Desmosedici Stradale R 998cc berputar kepada 16,500 rpm dan menghasilkan 218 kuasa kuda pada 15,500 rpm.

Panigale V4 R mempunyai aerodinamik terkini, termasuk sayap biplane aerodinamik yang menghasilkan downforce yang sama seperti versi sebelumnya tetapi direka untuk mengurangkan drag dan meningkatkan kestabilan.

Ia turut hadir dengan pelbagai teknologi elektronik terbaharu, termasuk mod maklumat Track EVO pada papan pemuka, strategi Mod Kuasa, strategi Ducati Quick Shift (DQS) dan perisian Engine Brake Control (EBC) EVO 2.

Pada masa sama, motosikal ini dihiasi dengan MotoGP – inspired R livery dan mempunyai nombor ‘1’ pada bahagian hadapannya. Buat pertama kalinya, Panigale V4 R akan dibina sebagai siri bernombor, dengan nombor progresif dan nama model motosikal dipaparkan pada batang stereng aluminium bilet.

Ducati Panigale V4 R 2023 akan dijual pada harga RM458,900.00, tidak termasuk kos-kos yang lain.

Bagi mereka yang sukakan menunggang secara santai, namun mahu mempunyai rekaan livery MotoGP, model Ducati Monster SP boleh dijadikan pilihan utama.

Motosikal ini dilengkapi dengan enjin Testastretta 11° 937cc yang menghasilkan 111 kuasa kuda, serta sesuai ditunggangi sama ada di atas jalanan atau di trek litar.

Ia dilengkapi dengan suspensi Öhlins, kaliper Brembo Stylema®, homologasi Termignoni silencer dan tayar Pirelli Diablo Rosso IV. Motosikal ini juga menampilkan sistem Ducati Quick Shift (DQS) sebagai standard, membolehkan penukaran gear yang lancar.

Harga bagi sebuah Ducati Monster SP 2023 yang dapat memberikan keseronokkan ini bermula pada harga RM98,900.00, tidak termasuk kos-kos yang lain.

Bagi ‘Ducatithusiast’ seluruh negara, jangan lupa untuk singgah dan melawat bilik pameran terbaharu di Wisma Pahlawan, Jalan Sultan Sulaiman, Kampung Attap, 50000 Kuala Lumpur.

Bilik pameran ini dibuka setiap hari; Isnin-Jumaat dari 10 pagi hingga 6 petang dan Sabtu-Ahad dari 10 pagi hingga 5 petang.

Untuk menerima kemas kini terbaharu tentang jenama, produk dan acara Ducati, ikuti Ducati Malaysia di Facebook dan Instagram.


Bilik Pameran IKEA Batu Kawan ‘Musnah’ Selepas Dua Minggu Pembukaan

Reka bentuk dalaman yang tersusun rapi dan kemas di ruang pameran IKEA seringkali menjadi tarikan buat pengunjung yang mengunjungi pusat beli belah IKEA. Malah ada juga individu yang menjadikan reka bentuk dalaman IKEA ini satu inspirasi buat mereka untuk menghiasi ruang yang ada di dalam rumah mereka supaya terlihat cantik dipandangan mata tetamu.

Namun, lain pula jadinya dengan keadaan bilik pameran IKEA yang baru sahaja dibuka di Batu Kawan, Pulau Pinang dua minggu yang lalu. Buat pertama kalinya, bilik dan ruang pameran di IKEA Batu Kawan ini menjadi huru-hara dan tidak tersusun dengan rapi dek kerana tindakan para pengunjung di situ yang menjadikan ruang pameran tersebut seperti rumah sendiri.

Keadan ruang dan bilik pameran IKEA di Pulau Pinang itu kelihatan tidak ubah seperti sebuah rumah yang telah dirompak dengan susunan katil, kerusi dan sofa yang tidak berada pada kedudukan yang asal. Perkara ini sangat mengecewakan dan tidak menunjukkan identiti rakyat Malaysia yang berdisplin dan kemas.

Pusat beli belah tersebut baru sahaja dibuka dua minggu yang lalu, namun keadaan di kawasan itu berubah secara drastik dengan sikap dan mentaliti rakyat di Malaysia yang kurang sikap prihatin yang seharusnya ditanam di dalam diri masing-masing. Imej negara Malaysia akan dipandang rendah oleh negara-negara lain dengan sikap rakyatnya yang sebegini rupa.

Ayuhlah kita berfikir sejenak dan mengamalkan sikap keprihatinan yang perlu ada di dalam diri supaya perkara sebegini tidak terjadi lagi pada masa akan datang dan sekaligus akan menjatuhkan maruah negara Malaysia.


Lihat Apa Jadi Bila Stor Sekolah Dihias Kreatif Oleh Seorang Penolong Kanan

Biasanya bila melibatkan pejabat, agak jarang dihias penuh ceria dan berwarna warni.

Namun lain pula bagi Puan Shamsina Abd Aziz yang merupakan penolong kanan di Sekolah Kebangsaan Seksyen 13 Shah Alam, sekolah kluster kecemerlangan.

Menurut Puan Shamsina beliau baru saja bertukar ke sekolah ini dan bilik tersebut asalnya adalah bilik stor.

Disebabkan tiada bilik lain yang kosong, Puan Shamsina di berikan bilik stor tersebut untuk dijadikan pejabat beliau.

Dan hasil daripada sentuhan dan kreativiti Puan Shamsina, bilik stor yang suram telah bertukar ceria. Dekorasi bilik ini dihias sedikit demi sedikit apabila beliau berkelapangan.

Oh ya, yang berbelang di dinding itu adalah cat ye. Bukan wall paper. Kreatif dan menarik kan?

Jika anda juga peminat dekorasi dan ingin kongsikan hasil sentuhan kreatif anda, emailkan kepada kami di team editorial Vocket atau hubungi kami di Facebook Page TheVocket.

Baca lagi: Pasangan Ini Ambil Masa 3 Tahun Hias Sendiri Rumah Ikut Citarasa Mereka


17 Cawangan Starbucks Seluruh Malaysia Sedia Ditawarkan Dengan Stesen Pengecas EV

Dengan perkembangan EV yang semakin positif di negara ini, Starbucks Malaysia menyasarkan untuk mempunyai stesen pengecas kenderaan elektrik (EV) di semua 76 cawangan pandu lalu untuk kemudahan pelanggannya.

Ketua Pegawai Eksekutif Kumpulan Berjaya Food Bhd dan Pengarah Urusan Starbucks Malaysia & Brunei Datuk Sydney Quays berkata syarikat itu telah meneroka inisiatif itu tiga tahun lalu tetapi terpaksa menangguhkan rancangan itu berikutan pandemik COVID-19 yang melanda seluruh negara.

“Buat masa ini, kami mempunyai hampir 76 cawangan pandu lalu, dan kami mahu menyediakan kemudahan ini kepada pelanggan kami di mana mereka boleh mengecas EV mereka di cawangan kami.

“Pada masa hadapan, kami berharap untuk mempunyai stesen pengecasan di semua lokasi pandu lalu kami jika ruang mengizinkan,” katanya semasa pelancaran stesen pengecas EV Starbucks hari ini.

Syarikat itu bekerjasama dengan Yinson GreenTech untuk melancarkan stesen pengecas EV pertamanya yang dikuasakan oleh chargEV di Starbucks Eco Grandeur, Puncak Alam.

Dalam tempoh tiga tahun akan datang, lebih banyak stesen pengecas EV yang terdiri daripada pengecas direct current (DC) dan alternating current (AC) akan dibina dalam rangkaian pandu lalu Starbucks di Malaysia sebagai sebahagian daripada komitmen jenama untuk menjadi syarikat yang lebih positif sumber.

Dengan pelancaran pertama ini, terdapat 26 stesen pengecas EV di 17 lokasi Starbucks dalam Lembah Klang, Pulau Pinang, Melaka dan Johor. Anda boleh datang di mana-mana lokasi tersenarai di bawah untuk menikmati hidangan Starbucks sementara menunggu kereta EV habis dicas —

Bagi pelanggan Starbucks yang merupakan ahli chargEV aktif dan memilih untuk mengecas EV mereka di salah satu daripada 17 kedai Starbucks boleh menikmati sehingga 50 peratus diskaun Grande Handcrafted Beverage pertama yang dibeli dalam satu resit bermula 1 November.

Pelanggan hanya perlu memperlihatkan ID keahlian chargeEV mereka pada aplikasi mudah alih di kaunter untuk menebus tawaran tersebut. Promosi ini sah selama 12 bulan dan tertakluk kepada terma dan syarat.


Wanita Ini Berjaya Menukarkan Bilik Tidur Anda Menjadi Apartment Mikro Yang Sungguh Praktikal

Julie Nabucet ialah seorang arkitek. Dia telah ditugaskan untuk memuatkan sebuah apartment di dalam sebuah bilik bersaiz 129 kaki persegi iaitu mungkin sebesar bilik tidur anda sahaja!

Jika selama ini kita merasakan bilik kita hanya berfungsi sebagai tempat tidur dan berehat itu kecil, bayangkan sebuah apartment dimuatkan di dalam bilik anda. Sangat memecahkan kepala apabila memikirkannya. Namun tidak bagi Julie Nabucet. Dia telah membuktikan kemampuannya sebagai seorang arkitek yang memandang ke hadapan apabila ruang rumah semakin mengecil.

Julie berjaya memuatkan ruang tamu, bilik tidur, ruang kerja, dapur, bilik air dan ruang makan di dalam sebuah bilik. Ini menjadikan bilik itu sebuah apartment mikro! Pastinya konsep ini sesuai untuk anda yang mahu menyewakan bilik pada harga studio kelak ;)

Dari 129 kaki persegi, bilik air dengan keluasan sebesar 21 kaki persegi dan bakinya 108 kaki persegi untuk ruangan lain seperti ruang tamu, bilik tidur, ruang kerja, dapur dan ruang makan. Kami mengandaikan saiz ruangan ini seluas 13.5 kaki memanjang dengan kelebaran 8 kaki menjadikan ia bersamaan 108 kaki persegi. Ini bermakna bilik tidur kami bersaiz 10 kaki X 20 kaki juga boleh ditambahbaik menjadi sebuah apartment mikro! Wah! Satu idea yang tidak pernah kami fikirkan sebelum ini.

Ikuti penjelasan yang lebih mendalam di sini:

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Bilionair Warren Buffett Beralih Ke iPhone Selepas Hampir Sedekad Guna Telefon Berharga RM85

Seringkali orang kaya atau berada dikaitkan dengan kehidupan yang mewah serta memiliki barangan yang mahal. Apatah lagi jika jumlah kekayaan berjaya membuatkan seseorang tergolong dalam senarai manusia terkaya dunia.

Namun perkara ini tidak lagi berlaku buat Warren Buffett selaku manusia keempat terkaya dunia ketika ini. Siapa sangka, dengan jumlah kekayaan yang dimiliki sekitar $89.5 bilion (~RM379.63 bilion) Warren Buffet buat pertama kalinya baru sahaja beralih ke telefon pintar iaitu sebuah iPhone.

Lebih mengejutkan ramai, Warren Buffett sebelum ini sekadar menggunakan telefon bimbit Samsung SCH-U320 berharga $20 (~RM85) selama hampir sedekad.

Peralihan beliau daripada telefon lama beliau kepada Samsung selepas dikatakan telefon beliau tidak lagi mampu beroperasi sekaligus memaksa beliau untuk mendapatkan sebuah telefon baharu.

Berdasarkan laporan, Warren Buffett nampaknya sekadar mendapatkan iPhone 11 meskipun beliau lebih daripada mampu untuk memiliki model iPhone yang lebih canggih iaitu iPhone 11 Pro Max.

Lebih mencuit hati, apabila ditanya mengenai fungsi yang digunakan beliau pada iPhone, Warren Buffett menyatakan beliau sekadar menggunakannya sebagai sebuah fungsi sebuah telefon bimbit asas. Beliau yang berusia 89 tahun tidak berminat untuk menghabiskan masa dengan melayari Instagram serta bermain game Fortnite.

Meskipun tidak memiliki iPhone sebelum ini, difahamkan Warren Buffett memiliki saham Apple sebanyak 5.6% yang dianggarkan bernilai lebih $70 bilion.

Ikuti 12 perkara yang boleh kita pelajari daripada Warren Buffet selaku manusia keempat terkaya dunia ini.

12 Pelajaran Yang Saya Dapat Daripada Warren Buffet

82% Kekayaan Dunia Dipegang Oleh 1% Kelompok Manusia


Bill Gates Bukan Lagi Manusia Kedua Terkaya Dunia

Sejak tujuh tahun terakhir ini, kedudukan Bill Gates dalam senarai manusia terkaya dunia tidak pernah lekang daripada nombor satu dan dua. Semuanya berubah pada Selasa lalu apabila Bernard Arnault berjaya mengambil kedudukannya sebagai manusia kedua terkaya dunia.

Buat yang tidak mengenali Bernard Arnault, beliau merupakan chairman dan CEO kepada LVMH iaitu syarikat induk kepada jenama-jenama mewah seperti Louis Vuitton, Christian Dior, Sephora dan Fendi.

Berdasarkan pengiraan terbaru, harta dan aset yang direkodkan berjumlah Bernard Arnault $107.6 bilion (RM442.21 bilion) iaitu $200 juta (822 juta) berbanding Bill Gates. Kejayaan ini diperoleh apabila pegangan saham beliau di LVMH meningkat 0.7% baru-baru ini.

Lebih hebat, beliau bersama keluarganya berjaya menjadi pemegang saham terbesar LVMH serta turut mempunyai saham sebanyak 97% pada syarikat Christian Dior.

Untuk pengetahuan anda, punca kedudukan Bill Gates sebagai manusia terkaya dunia menurun daripada tempat pertama sehingga kini adalah disebabkan dermawannya.

Setakat ini, beliau sudahpun menderma sebanyak $35 bilion kepada yayasan Bill & Melinda Gates. Jika tidak kerana sifat dermawannya, beliau kini masih lagi memegang takhta sebagai manusia terkaya dunia.


Bill Gates Dakwa Bitcoin Bahaya, Minta Ia Diharamkan

Bitcoin kini menjadi tumpuan dunia apabila berjaya mencapai rekod bernilai tinggi sepanjang masa. Bagaimanapun, bagi Bill Gates, dia mempunyai pandangan negatif terhadap mata wang digital ini.

Dalam satu temu bual bersama The Wall Street Journal, Bill Gates mengatakan kewujudan Bitcoin dan aset digital lain adalah berbahaya kerana dapat memicu kepada kegiatan jenayah. Disebabkan itu, dia mencadangkan agar Bitcoin diharamkan.

“Cara cryptocurrency berfungsi hari ini mungkin untuk melakukan aktiviti jenayah tertentu. Alangkah baiknya jika ia disingkirkan,” kata Gates seperti dilaporkan oleh Money Control.

Gates bukanlah peminat Bitcoin, tetapi komennya ini menunjukkan bahawa dia merasakan bahawa mata wang digital ini lebih terdedah kepada penyalahgunaan oleh mereka yang mahu mencuci duit.

Bagaimanapun, Gates menyatakan bahawa dia tidak dapat meramal perkembangan Bitcoin di masa hadapan. Dia menjelaskan kenaikan dan kejatuhan Bitcoin adalah berdasarkan semangat atau keinginan yang berlebihan sehingga ia sukar untuk untuk diramal.

Untuk rekod, pandangan Gates mengenai Bitcoin sebenarnya tidak berubah sejak tahun 2018. Dia dari dulu lagi menyuarakan rasa tidak yakin akan masa depan Bitcoin. Gates sebenarnya berpendapat bahawa mata wang digital bukanlah perkara yang baik.

Gara-gara terlupa ‘pasword’, pelabur ini hilang akses kepada Bitcoin berjumlah RM890 juta. Klik pautan di bawah untuk membaca.

Gara-Gara Terlupa ‘Password’, Pelabur Ini Hilang Akses Kepada Bitcoin Berjumlah RM890 Juta

Baru Sahaja ‘Melabur’ RM6.09 Bilion, Tesla Dijangka Terima Bitcoin Sebagai Tukaran Pembelian Kereta

Hampir Sebulan Melabur, Tesla Berjaya Raih Keuntungan Hampir RM4 Bilion Melalui Bitcoin


Bill Gates Dakwa Yayasannya Ada Cara Untuk Tamatkan Wabak COVID-19 Di Seluruh Dunia

Sebelum ini, Pertubuhan Kesihatan Dunia (WHO) menyatakan bahawa pandemik COVID-19 mampu dikendalikan seawal Mac 2022 jika imunisasi global berada di tahap tertinggi. Marie Neira, Pengarah Jabatan Kesihatan Awam, Alam Sekitar dan Perubahan Iklim WHO berkata bahawa dua tahun adalah tempoh yang ditetapkan institusi kesihatan global bagi mengeluarkan dunia dari masalah yang sudah dihadapi sejak awal tahun 2020.

Namun masalah yang dihadapi oleh WHO kini adalah penyediaan vaksin di beberapa negara berada di tahap yang membimbangkan. Kekangan ketaksamaan dalam pengedaran vaksin COVID-19 di peringkat global akan membantutkan usaha WHO untuk mengembalikan dunia kepada keadaan asal.

Pengasas Microsoft dan juga jutawan dunia, Bill Gates yang sebelum ini telah menyuarakan beberapa pendapat mengenai wabak COVID-19 menyatakan bahawa Yayasan Gates mempunyai jalan penyelesaian untuk dunia kembali pulih dari wabak yang melanda dunia sejak awal tahun lalu.

Dalam satu laporan yang diterbitkan kepada umum oleh yayasan beliau, Gates menegaskan bahawa jalan akhir untuk melawan COVID-19 belum lagi tiba dan beliau mencadangkan satu jalan keluar dengan membina satu fasiliti atau kilang yang mampu menghasilkan dos vaksin yang cukup untuk semua orang.

“Satu-satunya penyelesaian sebenar untuk masalah ini ialah memiliki kilang yang dapat menghasilkan dos vaksin yang cukup untuk semua orang dalam 100 hari. Ini dapat dilaksanakan,” kata Gates sambil menambah bahawa mereka yang memiliki kekurangan adalah kumpulan yang paling teruk terjejas dan paling lambat untuk pulih.

Kenyataan Gates ini ada benarnya. Melalui data yang dikeluarkan oleh WHO, sejak 14 September lalu negara Afrika hanya menerima 2% dari jumlah vaksin yang diberikan di seluruh dunia. Dalam konteks ekonomi, ketaksamaan dalam pengedaran vaksin ini boleh memberi kesan buruk kepada negara berpendapatan rendah jatuh ke lembah kemiskinan seawal tahun 2030.

Mark Suzman, Pengarah Eksekutif Yayasan Gates pula berkata liputan meluas kadar vaksin di negara-negara maju telah memberi kelebihan kepada negara tersebut untuk keluar dari masalah ekonomi lebih awal. Manakala negara berpendapatan rendah atau sederhana pula akan mengambil masa yang panjang untuk pulih dari kesan ekonomi yang memburuk akibat wabak COVID-19.

Laporan itu juga mendapati bahawa pandemik COVID-19 juga telah memberi kesan kepada jurang pendidikan buat kanak-kanak yang berada di negara membangun dan miskin serta memberi kesan kepada ketaksamaan dalam akses ke sistem perkhidmatan kesihatan.

Bill Gates meminta para pemimpin dunia untuk segera melakukan pelaburan bagi mengembangkan dan mengedarkan vaksin ke seluruh dunia. Dia juga meminta agar fasiliti kesihatan awam di negara berpendapatan rendah ditingkatkan jika mahu dunia kembali kepada asal.

Bill Gates menjadi individu paling kontroversi sejak wabak COVID-19 mula menular di seluruh dunia. Dia dikatakan sudah menjangkakan bahawa wabak akan menyerang dunia sejak 2015 lagi. Klik pautan di bawah untuk membaca.

Bill Gates Ramal Akan Berlaku 2 Bencana Besar Di Masa Hadapan, Bakal Bunuh Lebih Ramai Orang

‘Ini Adalah Tragedi Yang Luar Biasa’ – Ini Ramalan Terbaharu Bill Gates Mengenai COVID-19

Bill Gates Dakwa Bitcoin Bahaya, Minta Ia Diharamkan


Bill Gates Dedah Sebab Mengapa Beliau Pilih Peranti Android Dan Bukannya iPhone

Segelintir masyarakat pernah melabelkan peranti iPhone keluaran Apple hanya dikhaskan kepada mereka yang tergolong dalam golongan ‘bangsawan’ kerana harganya perantinya yang begitu mahal.

Namun siapa sangka pengasas Microsoft, Bill Gates mendedahkan bahawa beliau lebih memilih untuk menggunakan peranti Android berbanding iPhone, lapor akhbar Independent.

Dalam satu temu bual menerusi platform Clubhouse bersama Andrew Ross Sorkin dan pembantu pengasas Clubhouse, Gates berkata bahawa beliau kini lebih memilih untuk menggunakan peranti Android disebabkan jalinan kerjasama yang telah dimetrai bersama Android dalam penciptaan kesemua perisian Microsoft.

“Saya sebenarnya menggunakan peranti Android untuk memudahkan segala urusan pekerjaan saya. Tidak dinafikan, iPhone juga saya guna, tetapi ketika ini saya lebih bergantung sepenuhnya kepada penggunaan peranti Android.

“Lagi pula sesetengah pembangun peranti Android boleh memasang perisian Microsoft dengan mudah sekali. Peranti ini lebih fleksibel apabila perisian saling berhubung dengan sistem operasi Android yang tidak begitu rumit,” tambah Gates lagi.

Umum tahu bahawa Microsoft sebelum ini pernah menghasilkan telefon pintar yang digelar sebagai Windows Phone. Namun projek tersebut gagal kerana Microsoft didapati mengalami kekangan untuk menghasilkan kemaskini aplikasi yang terbaik untuk telefon pintar mereka.

Untuk rekod, Microsoft sejak 2017 telah menjalinkan kerjasama dengan Google dan pembangun peranti jenama Samsung untuk menghasilkan jalinan ekosistem antara telefon pintar Android dengan peranti yang dikuasakan dengan Windows 10 seperti ekosistem Apple iOS dan MacOS. Office, OneDrive, Outlook dan Cortana merupakan antara perisian Microsoft yang disesuaikan dengan peranti Samsung Galaxy.

Kesimpulannya, Bill Gates pilih peranti Android kerana ia bakal memudahkan urusan sehariannya dan lebih Microsoft friendly. Anda setuju dengan pandangan Bill Gates?

Baca lagi perkongsian kami yang ‘trending’ menerusi pautan di bawah.

Jadi Bahan Membawang Netizen ‘Mat Salleh’, Wak Doyok Kekal Tenang Terima Kritikan

Baru Beli Kereta ‘Cash’, Kerajaan Pahang Arah Hentikan Aktiviti Lombong Emas Di Kuala Lipis

Disangka Tipu Berat Timbangan, Pembeli Ini ‘Disekolahkan’ Penjual Baja Berpendidikan PhD


Bill Gates ‘Hadiahkan Wang Perpisahan’ Sebanyak RM7.4 Bilion Kepada Bekas Isterinya

Penceraian adalah perkara yang mengerikan buat sesiapa sahaja, namun jika anda adalah isteri Bill Gates dan mendapat ‘hadiah’ perpisahan sebanyak USD$ 1.8 bilion (RM7.4 bilion), mungkin itu dapat melunaskan banyak perkara termasuk kesedihan.

Awal minggu ini, The Vocket melaporkan pasangan Bill Gates dan Melinda Gates mengumumkan perpisahan mereka kepada dunia. Dan di hari yang sama, Bill dilaporkan telah memindahkan stoknya di Cascade Investment bernilai USD$ 1.8 bilion kepada Melinda.

Menurut Forbes, perpindahan ini membawa maksud Melinda kini dinilai mempunyai kekayaan sama seperti jumlah terbabit. Manakala nilai Bill pula jatuh sedikit ke USD$ 128.6 bilion.

Gambaran besarnya adalah Melinda hanya mendapat sedikit kekayaan Bill  dan walaupun nilai kekayaan Bill jatuh, namun pengasas Microsoft tersebut masih merupakan orang keempat terkaya di dunia.

Difahamkan, syarikat pelaburan terbabit digunakan untuk mengurus kewangan Bill, ia merangkumpi sahamnya bersama Microsoft. Tetapi setelah beberapa tahun, Bill telah memberi atau menjual sebahagian besar sahamnya sehingga ia tinggal dengan kurang dari satu persen.

Walaupun tidak jelas adakah Bill dan Melinda ada menandatangani kontrak pra-perkawinan yang membawa kepada persetujuan bahawa pemindahan saham akan menjadi sebahagian dari penyelesaian perceraian jika mereka berpisah kelak.

Untuk rekod, kedua pasangan sebelum ini mengumumkan perpisahan mereka setelah 27 tahun hidup bersama. Pengasas bersama Microsoft mengatakan bahawa dia bangga dengan apa yang telah dia dan Melinda capai selama hampir tiga dekad.

Tiada lagi persefahaman, Bill Gates dan isteri bercerai selepas 27 tahun bersama. Klik pautan di bawah untuk membaca.

Tiada Lagi Persefahaman, Bill Gates Dan Isteri Bercerai Selepas 27 Tahun Bersama

‘Ini Adalah Tragedi Yang Luar Biasa’ – Ini Ramalan Terbaharu Bill Gates Mengenai COVID-19

Bill Gates Ramal Akan Berlaku 2 Bencana Besar Di Masa Hadapan, Bakal Bunuh Lebih Ramai Orang


Bill Gates Jangka COVID-19 Bakal Menjadi Pandemik Terakhir Dunia

Jika sebelum ini dunia pernah dikejutkan dengan Spanish Flu sekitar seabad yang lalu, kini dunia sekali lagi terpaksa bergelut dengan pandemik COVID-19 yang sudah meragut lebih 5.78 juta nyawa.

Menerusi isu yang berlaku, Bill Gates selaku individu yang aktif berkongsi informasi mengenai wabak COVID-19 dan vaksin baru-baru ini tampil dengan mengeluarkan kenyataan di mana beliau menjangkakan COVID-19 bakal menjadi pandemik terakhir.

Bill Gates memaklumkannya selepas melancarkan buku terbaru beliau iaitu How to Prevent the Next Pandemic dalam membincangkan langkah yang perlu dilakukan dalam menghentikan pandemik seterusnya dalam menawarkan sistem keselamatan yang lebih baik buat seluruh dunia.

Berbincang mengenai buku yang dikarang beliau, Bill Gates memaklumkan buku tersebut turut menyertakan perbincangan beliau bersama Anthony Fauci selaku individu yang bertanggungjawab mengenai kesihatan rakyat Amerika Syarikat dan juga Pengarah WHO, Tedros Adhanom Ghebreyesus.

Gates mendakwa, meskipun jangkaan mengenai tiada lagi pandemik dilihat sebagai sebuah cita-cita besar, namun perkembangan yang dicapai dalam dua tahun ini termasuk dari segi vaksinasi dan ilmu pengetahuan telah meletakkan dunia dalam laluan yang betul.

Buku How to Prevent the Next Pandemic tulisan Bill Gates ini dilaporkan bakal dilancarkan secara rasmi pada 3 Mei 2022 dan dijangka bakal ditawarkan secara menyeluruh ke seluruh dunia.

Tular serta menjadi perbincangan netizen pada minggu ini apabila sebuah masjid di Ampang didakwa peruntuk ruang VIP pada saf hadapan sebelum tampil menjelaskan perkara sebenar.

Dakwa Peruntuk Ruang VIP Pada Saf Hadapan, Masjid Di Ampang Ini Tampil Jelaskan Perkara Sebenar

Restoran Mamak 24 Jam Mungkin Tinggal Kenangan, Lebih 2,000 Premis Dilaporkan Tutup


Bill Gates Jangka Dunia Bakal Hadapi Sebuah Lagi Pandemik Yang Lebih Dahsyat Dan Parah

Sebut mengenai Bill Gates, pasti ramai yang akan mengingatinya sebagai pengasas bersama Microsoft serta mantan CEO syarikat berkenaan. Dalam pada itu, beliau dilihat sangat aktif sejak pandemik ini dalam melontarkan pendapat dan jangkaan mengenai isu COVID-19 yang melanda dunia.

Di saat dunia sudah mulai sedikit lega dengan COVID-19 yang sudah dilabel sebagai endemik di beberapa buah negara, Bill Gates melalui sebuah wawancara baru-baru ini telah memaklumkan dunia bakal hadapi pandemik yang lebih dahsyat dan belum pernah dilihat sebelum ini.

Kehadiran varian yang lebih mudah tersebar dan merbahaya daripada varian Delta dan Omicron ini bakal memberi kesan besar kepada orang ramai menurut Bill Gates.

Beliau turut memaklumkan tidak mahu menjadi individu yang menyampaikan berita malapetaka dan kedukaan namun risiko varian yang jauh lebih hebat untuk muncul adalah melebihi lima peratus.

“Kita masih berisiko dilanda varian yang jauh lebih mudah tersebar dan membawa lebih banyak kematian,” kata Gates.

Beliau yang menyokong suntikan dalam membantu dalam mengurangkan risiko penyebaran wabak COVID-19 turut mencadangkan keperluang mendapatkan vaksin yang mampu bertahan dengan lebih lama dalam menangani penularan dalam tempoh yang panjang.

Untuk pengetahuan, Bill Gates pada tahun 2015 pernah meramalkan akan kehadiran sebuah wabak yang akan mengancam dunia yang dilabel sebagai super-virus. Jangkaan beliau dilihat tepat dengan adanya wabak COVID-19.

Beliau pada tahun ini turut melancarkan sebuah buku bertajuk How To Prevent the Next Pandemic dalam memberi pendedahan kepada orang ramai dalam mengurangkan risiko serta mengekang kehadiran pandemik seterusnya.

Kata-kata Joe Flizzow baru-baru ini telah menjadi perhatian netizen selepas melarang orang ramai memakai baju melayu bersama ‘sneakers’.

‘Kalau Jumpa, Gua Rembat Lu’ – Joe Flizzow Larang Pakai Baju Melayu Dengan Sneakers

Mahu Elak Gangguan Penginapan Pelancong, Pulau Pinang Rancang Haramkan ‘Homestay’


Bill Gates Kongsi Penyesalan Terbesar Dirinya Bernilai RM1.66 Trilion

Sedar tidak sedar syarikat teknologi yang sangat dekat dengan orang ramai iaitu Microsoft kini sudah melangkah tahun ke-44 beroperasi. Menyebut mengenai syarikat ini, tidak sah untuk tidak mengulas mengenai watak paling ikonik syarikat ini iaitu Bill Gates yang pernah suatu ketika digelar manusia terkaya dunia.

Melalui sebuah wawancara baru-baru ini, Bill Gates baru-baru ini secara terbuka telah meluahkan penyesalan terbesar Microsoft. Kenyataan yang dibuat Bill Gates ini telah mengejutkan ramai setelah beliau dilihat sudah lama diam mengenai hala tuju Microsoft selepas melepaskan jawatan pengurus syarikat tersebut pada 2014.

Menurut beliau, penyesalahan atau kesalahan terbesar Microsoft dan dirinya adalah tidak bersungguh-sungguh mendapatkan platform Android sebelum disambar oleh Google. Untuk pengetahuan, Android merupakan sebuah syarikat kecil yang menawarkan sistem operasi secara perisian terbuka.

Kegagalan Microsoft untuk tidak mendapatkan Android atau membangunkan platform seumpama Android sekaligus membuatkan mereka hilang peluang untuk menguasai bisnes bernilai $400 bilion (~RM1.66 trilion) melihatkan nilai Android ketika ini.

Menurutnya, berdasarkan modal besar yang dimiliki Microsoft, peluang Microsoft untuk mendapatkan Android serta menjadi pencabar terdekat Apple adalah sangat besar.

Kenyataan yang dibuat ini sekaligus membuatkan orang ramai berbincang mengenai kegagalan Windows Phone yang tidak mampu menarik perhatian ramai untuk menggunakannya.

Untuk pengetahuan, Bill Gates kini berada di tangga manusia ketiga terkaya dunia selepas menderma lebih $35 bilion kepada yayasan Bill & Melinda Gates.

Buat anda yang berminat untuk mengetahui lebih lanjut mengenai Bill Gates, kami kongsikan kepada anda beberapa lagi artikel berkaitan menenai individu ikonik ini. Klik pautan di bawah untuk bacaan lanjut.

Bill Gates Bukan Lagi Manusia Kedua Terkaya Dunia

7 Tahun Selepas Dilancarkan, Bill Gates Secara Rasminya Sertai WeChat


17 Chandelier Dan Lampu DIY Yang Dramatik Diperbuat Daripada Kayu

Mahu beli chandelier yang besar, harganya mahal sehingga beribu-ribu ringgit. Kebanyakan chandelier pun diperbuat daripada besi dan batu kristal, bukannya daripada kayu seperti yang anda mahukan. Solusi untuk mendapatkan chandelier dan lampu pada harga lebih murah dan dalam bentuk yang anda mahukan, adalah dengan membinanya sendiri.

Berikut adalah 13 gaya chandelier dan lampu diperbuat daripada kayu yang anda boleh buat sendiri:

3. Hiasan dinding dengan dahan dan ranting bercahaya

15. Chandelier reranting pokok yang dramatik

LIKE dan FOLLOW Vocket di Facebook serta Instagram


Bill Gates Letak Jawatan Lembaga Pengarah Microsoft Untuk Fokus Dengan Kerja Kebajikan

Sebut mengenai Bill Gates pasti orang ramai cukup mengenalinya. Berjaya mengekalkan kedudukan sebagai manusia terkaya dunia sebelum dipintas oleh Jeff Bezos antara pencapaian yang diingati ramai mengenai beliau.

Pernah menjadi manusia terkaya dunia melalui syarikat Microsoft, Bill Gates selaku pengasas syarikat ini telah mengumumkan untuk meletak jawatan sebagai daripada lembaga pengarah Microsoft selepas melepaskan jawatan CEO pada tahun 2014.

Di sebalik pemilihan beliau untuk meletak jawatan, Bill Gates turut menyatakan hasratnya untuk membelanjakan sebahagian daripada hartanya kepada kerja kebajikan dimana salah satu daripadanya adalah di bawah yayasan beliau iaitu Bill and Melinda Gates Foundation.

Sikap dermawannya itu juga dilaporkan merupakan punca mengapa beliau bukan lagi manusia terkaya dunia. Setakat ini, beliau sudahpun menderma lebih $35 bilion kepada yayasan Bill & Melinda Gates. Terbaharu, beliau bersama rakan pasukan serta berusaha keras dalam mencari rawatan bagi wabak coronavirus.

Semoga usaha Bill Gates dalam melestarikan negara dunia ketiga serta berkongsi kekayaan beliau bersama yang memerlukan membuahkan hasil. Tahniah buat Bill Gates di atas pencapaian beliau sepanjang hidup.

Meskipun pernah digelar manusia terkaya dunia, beliau juga tidak terlepas daripada kesilapan yang melibatkan RM1.66 trilion.

Bill Gates Kongsi Penyesalan Terbesar Dirinya Bernilai RM1.66 Trilion